Summary: ایک زمانے میں وادی نیلم میں شادی بیاہ کے موقعوں پر دولہا کے لیے پھلاں کاری کی چادر اوڑھنا لازمی سمجھا جاتا تھا۔ تاہم اب جہاں مقامی لوگوں میں اس کی مانگ کم ہوئی ہے، وہیں سیاحوں کی اس علاقے میں آمد سے اس چادر کو ایک نئی مارکیٹ مل گئی ہے۔

وہ چادر جس نے صائمہ بی بی کے خاندان کو فاقوں سے بچا لیا

پھلاں کاری کی چادر بُننا وادی نیلم کا مقامی فن ہے۔ بھیڑوں کے اون سے بننے والی یہ موٹی چادر سخت سردی میں بھی انسان کو گرم رکھتی ہے اور اس کے دیدہ زیب رنگ ہر دیکھنے والے کی توجہ کا مرکز بن جاتے ہیں۔

پرانے وقتوں میں اس چادر کی تیاری میں استعمال ہونے والا تمام سامان مقامی سطح پر تیار کیا جاتا تھا اور گھر کے تمام افراد اس عمل میں ہاتھ بٹاتے تھے۔

گاؤں کے مرد بھیڑوں کا اون کاٹ کر گھر کی خواتین کے حوالے کر دیتے جو اس سے دھاگہ تیار کرتیں۔ مرد حضرات اس کو تانڑی پر بُنتے، جس کے بعد کنارے بنانے کی ذمہ داری خواتین کی ہوتی تھی۔

لیکن وقت گزرنے کے ساتھ ساتھ یہاں کے لوگوں کی ترجیحات تبدیل ہوتی رہیں، گھروں میں بھیڑ بکریاں پالنے کا رواج آہستہ آہستہ کم ہوتا گیا اور مقامی اون کی پیدوار کم ہو گئی۔ پھر چادر بنانے والے زیادہ تر افراد کو بازار سے دھاگہ خرید کر اپنا کام جاری رکھنا پڑا۔ تاہم اب کچھ گنے چنے لوگ مقامی بھیڑ کی اون سے ہی چادریں تیار کرتے ہیں.

اُس زمانے میں وادی نیلم میں شادی بیاہ کے موقعوں پر دولہا کے لیے پھلاں کاری کی چادر اوڑھنا لازمی سمجھا جاتا تھا اور دولہا اور اس کے دوستوں کو ان کی چادروں سے پہچانا جا سکتا تھا۔ یہ چادر تحفے کی طور پر بھی دی جاتی تھی۔ تاہم اب جہاں مقامی لوگوں میں اس کی مانگ کم ہوئی ہے، وہیں سیاحوں کی اس علاقے میں آمد سے اس چادر کو ایک نئی مارکیٹ مل گئی ہے۔

سیاحوں کی وجہ سے چادر کی مانگ میں اضافے سے صائمہ بی بی نے بھی فائدہ اٹھایا۔

’مجھے اپنی پہلی چادر مکمل کرنے میں 15 دن لگے۔ وہ چادر میں نے اب تک سنبھال کر رکھی ہوئی ہے کہ اپنے بھائی کی شادی پر اُس کو تحفے کے طور پر دوں گی۔

شروع میں وہ اپنے بنائی ہوئی چادریں مقامی دکانداروں کے پاس چھوڑ دیتی تھیں اور ان کی فروخت سے ملنے والے پیسے انھیں مل جاتے۔ ’کبھی سیاح چادر ڈھونڈتے ڈھونڈتے آتے تو میں خود ہی ان کو بیچ دیتی ہوں۔‘

صائمہ نے چادریں بیچ بیچ کر جب کافی پیسے کما لیے تو انھوں نے اپنے بھائی کو ایک دکان کھول کر دی اور اس کی ماسٹرز تک پڑھائی مکمل کروائی۔’اب بھی میں چادروں کے پیسے بھائی کو دیتی ہوں جس سے وہ اپنی دوکان کا سامان خریدتا ہے۔ گھر کے اخراجات بھی ان ہی پیسوں سے چلتے ہیں۔‘

صائمہ کے مطابق ہر چادر بنانے میں 15 دن لگتے ہیں اور ایک چادر 10 سے 15 ہزار میں فروخت ہوتی ہے۔ ’جتنی اس پر محنت ہوتی ہے، اتنی اجرت نہیں ملتی۔ لیکن کیا کریں، اس کے علاوہ یہاں کرنے کو کچھ بھی نہیں ہے۔‘


Summary: پاکستان ماضی میں کبھی گندم، کبھی کپاس اور کبھی چینی تو درآمد کرتا رہا ہے لیکن موجودہ دور میں یہ تینوں اجناس اکٹھی درآمد ہو رہی ہیں جس کی بینادی وجہ زرعی شعبے کو درپیش مختلف مشکلات ہیں لیکن یہ مشکلات ہیں کیا؟

پاکستان میں گندم، چینی اور کپاس کی بیک وقت درآمد کی وجوہات کیا؟

رابعہ گورمانی کی طرح پاکستان کے کروڑوں افراد زرعی شعبے سے وابستہ ہیں اور اسی سے اپنا روزگار کماتے ہیں۔ یہ شعبہ پاکستان کی معیشت میں دوسرا بڑا شعبہ ہے جو جی ڈی پی میں 21 فیصد حصہ ڈالتا ہے اور ملک کی لیبر فورس کے 45 فیصد حصے کو روزگار فراہم کر رہا ہے۔

زراعت، اجناس اور ملک کے بڑے انتظامی عہدوں پر کام کرنے والے افراد کے مطابق ماضی میں پاکستان کبھی گندم، کبھی کپاس اور کبھی چینی تو درآمد کرتا رہا ہے تاہم بیک وقت گندم، چینی اور کپاس کی درآمد ملک کی تاریخ میں انوکھا واقعہ ہے۔

اجناس کے شعبے کے ماہر شمس الاسلام نے بی بی سی اردو کو بتایا کہ پاکستان میں زرعی شعبے کو جو مشکلات درپیش ہیں وہ اچانک سے ظاہر نہیں ہوئی ہیں بلکہ یہ گزشتہ کئی برسوں کا تسلسل ہے جس کی وجہ سے آج یہ شعبہ اس نہج پر پہنچ چکا ہے کہ زرعی ملک ہونے کے باوجود پاکستان گندم، چینی اور کپاس کی درآمد کے لیے مجبور ہے۔

پاکستان ماضی میں کبھی گندم، کبھی کپاس اور کبھی چینی درآمد کرتا رہا ہے لیکن موجودہ دور میں یہ تینوں اجناس اکٹھی درآمد ہو رہی ہیں۔

اس سلسلے میں شمس الاسلام نے کہا ’ماضی میں ہم نے دیکھا کہ گندم، چینی اور کپاس وقتاً فوقتاً درآمد کی جاتی رہی ہیں لیکن ان تینوں کا بیک وقت درآمد ہونا ایک انوکھی پیشرفت ہے۔‘

انھوں نے کہا ’گندم بیس سال پہلے درآمد کی گئی تھی اور جب پاکستان اس کی پیداوار میں خود کفیل ہو گیا تو یہ سلسلہ روک دیا گیا اور مقامی پیداوار ضرورت کے لیے کافی رہی تاہم اب گندم کی درآمد کرنی پڑ گئی تاکہ مقامی طور پر ضرورت کو پورا کرنے کے علاوہ قیمتوں کو بھی مستحکم کیا جا سکے۔‘

سابقہ وزیر خزانہ نے بتایا کہ ساٹھ، ستر اور اسی کی دہائی میں پاکستان زرعی شعبے کا نیٹ ایکسپورٹر تھا یعنی درآمد سے زیادہ برآمد کیا کرتا تھا لیکن ملک آج اس شعبے میں مجموعی طور پر خسارے کا شکار ہے اور ہمیں ساڑھے تین ارب ڈالر کے خسارے کا سامنا ہے۔

ڈاکٹر پاشا نے کہا کہ ’ہونا تو یہ چاہیے کہ ملک چینی درآمد کرے اور کپاس برآمد کرے لیکن اس کے برعکس ہوا۔ شوگر ملز مالکان نے پہلے چینی کی درآمد پر 50 فیصد ٹیکس لگوایا تاکہ باہر سے چینی درآمد نہ کی جا سکے اور وہ مقامی مارکیٹ میں اپنی چینی اپنی مرضی کے نرخوں پر بیچیں تاہم جب حکومت نے دیکھا کہ اس کی قلت ہو چکی ہے تو پھر اسے چینی درآمد کرنا پڑی۔‘


ایک طرف چین کی مخالفت تو دوسری جانب شراکت داری، آخر انڈیا کر کیا رہا ہے؟

تاہم دوسری طرف انڈیا ایک ایسے پلیٹ فارم میں بھی کافی سرگرم ہے جس میں انڈیا اور چین کا اہم کردار ہے۔ یہ برکس (BRICS)  کا فورم ہے جس میں انڈیا اور چین کے علاوہ روس، برازیل اور جنوبی افریقہ شامل ہیں۔

یہاں سوال یہ پیدا ہوتا ہے کہ ایک طرف انڈیا چین مخالف کاوشوں کا حصہ بن رہا ہے تو دوسرے فورم پر وہ چین کے ہمراہ کھڑا نظر آتا ہے، تو ایسی صورتحال میں نئی دہلی نے بیجنگ کے ساتھ تعلقات میں توازن کیسے برقرار رکھا ہوا ہے؟

ان کا کہنا ہے ’برکس ایک 15 برس  پرانی تنظیم ہے اور اس میں دونوں ممالک کے درمیان بہت تعاون کیا گیا ہے لیکن یہ ادارہ ایسے وقت میں قائم کیا گیا تھا جب چین کا کردار اچھا تھا اور انڈیا اور چین کے تعلقات بھی اچھے تھے۔ پچھلے تین چار برسوں میں اور خاص طور پر 2020 میں چین کا کردار منفی ہو گیا اور انڈیا، امریکہ، جاپان اور آسٹریلیا کے ساتھ چین کے تعلقات خراب ہوئے لہذا کواڈ کو آگے لایا گیا۔‘

انھوں نے مزید کہا ’کواڈ کو پہلے قائم کیا گیا تھا لیکن یہ چل نہیں سکا۔ اس کا دوسرا اوتار 2017 میں سامنے آیا۔ انڈیا کواڈ میں اس لیے شامل ہوا کیونکہ وہ چین کے ساتھ توازن برقرار رکھنا چاہتا تھا اور یہ تب ہی ہوسکتا ہے جب انڈوپسیفک کی چار سپر پاورز (انڈیا، امریکہ ، جاپان اور آسٹریلیا) ایک دوسرے کے ساتھ تعاون کریں اور چین کو بتائیں کہ خطے میں جو بھی کام کرنا ہے وہ قانون کے تحت کرنا پڑے گا اور اگر آپ تعاون نہیں کرتے ہیں تو ہم وہ کریں گے جو ہمیں کرنے کی ضرورت پڑے گی۔‘

اب تک اگر ہم برکس کانفرنس میں شی جن پنگ کی شرکت پر نظر ڈالیں تو وہ پچھلے پانچ برسوں سے اس میں مستقل طور پر شریک ہو رہے ہیں اور انڈیا میں خارجہ پالیسی پر نظر رکھنے والوں کا کہنا ہے کہ اس بار بھی اُن کے شامل ہونے کا امکان بہت زیادہ ہے۔

بھارتیہ جنتا پارٹی کے سینئر رہنما سبرامنیم سوامی نے ایک ٹویٹ میں تجویز پیش کی تھی کہ انڈیا کا جھکاؤ برکس کی طرف ہونا چاہیے لیکن یہ تجویز انڈیا کی خارجہ پالیسی سے مطابقت نہیں رکھتی۔

انڈیا کے وزیر خارجہ ڈاکٹر ایس جےشنکر نے حال ہی میں ’دی انڈین وے: سٹریٹجی فار این انسرٹن ورلڈ‘ کے نام سے ایک کتاب لکھی ہے۔ اس کتاب میں انھوں نے چین کے بارے میں ایک مکمل باب لکھا ہے، جس کا خلاصہ یہ ہے کہ چین کو سنبھالا جائے۔

وزارت خارجہ کے ذرائع نے بتایا کہ کواڈ اور برکس دونوں میں انڈیا کی شمولیت سے توازن بگاڑنے کا سوال ہی پیدا نہیں ہوتا۔ ذرائع نے بتایا کہ انڈیا ہر بین الاقوامی سٹیج پر بڑی ٹیبل پر بیٹھنا چاہتا ہے۔


Summary: پاکستان پولٹری ایسوسی ایشن کے مطابق پاکستان میں جب وبا کا زور کم ہونے کے بعد لاک ڈاون اٹھا تو رجب اور شعبان کے مہینوں میں بےشمار شادی کی تقریبات منعقد ہوئیں، جن کی وجہ سے مرغی کی طلب میں کئی گنا اضافہ ہوا۔ دوسری جانب صارفین کے حقوق کے لیے کام کرنے والے ادارے کا ماننا ہے کہ پولٹری کا شعبہ ناجائز منافع خوری کے لیے چکن کی قیمتوں کو بڑھا رہا ہے۔

کیا شادی سیزن بازار میں چکن کی قلّت کا باعث بنا؟

دوسری جانب ایک نجی کمپنی میں کام کرنے والے محمد اعظم چکن کی قیمتوں میں اضافے سے پریشان ہیں۔ انھوں نے کہا مٹن بارہ تیرہ سو روپے کلو ہونے کی وجہ سے قوت خرید سے باہر ہو چکا ہے تو دوسری جانب بیف کی قیمت بھی بہت زیادہ ہے۔ ایک لے دے کے مرغی کا گوشت بچا تھا کہ جو ایک عام آدمی کھا سکتا تھا تاہم وہ بھی اب پہنچ سے باہر ہو رہا ہے۔

دوسری جانب صارفین کے حقوق کے لیے کام کرنے والے ادارے پاکستان کنزیومر ایسوسی ایشن کے مطابق پولٹری کا شعبہ ناجائز منافع خوری کے لیے اس کی قیمتوں کو بڑھا رہا ہے۔

حالیہ دنوں میں چکن کی قیمتوں میں اضافے کے سلسلے میں جب پاکستان پولٹری ایسوسی ایشن سے رابطہ کیا گیا تو ایسوسی ایشن کے ترجمان معروف صدیقی نے بی بی سی اردو کو بتایا کہ یہ اضافہ رسد اور طلب کی وجہ سے ہوا ہے۔

ان کے مطابق اس وقت سپلائی کم ہے اور اس کی طلب زیادہ ہے جو اس کے اضافے کا سبب بنی ہے۔ ان کے مطابق پاکستان میں کورونا وائرس کی وجہ سے بہت سارے پولٹری فارمز بند ہو گئے تھے اور جب کورونا وائرس میں کمی کے بعد لاک ڈاون اٹھا تو طلب میں اضافہ دیکھنے میں آیا۔

معروف صدیقی کہتے ہیں کہ پاکستان میں رجب اور شعبان کے مہینے شادیوں کے مہینے ہوتے ہیں۔ انھوں نے کہا کہ حالیہ ہفتوں میں شادی کی بے پناہ تقریبات منعقد ہوئی ہیں اور ابھی تک جاری ہیں۔ انھوں نے کہا اس کا ثبوت رات کے علاوہ دن کے اوقات میں بھی ولیمے کے تقریبات سے لگایا جا سکتا ہے۔ ’ان تقریبات کی وجہ سے چکن کی طلب میں بہت زیادہ اضافہ دیکھنے میں آیا اور طلب تو زیادہ ہوئی لیکن کورونا وائرس کے لاک ڈاون میں بند ہو جانے والے پولٹری فارمز کی وجہ سے رسد اس طلب کو پورا نہیں کر پا رہا۔‘

ان کے مطابق طلب و رسد میں انتا بڑا فرق کیسے آگیا کہ کچھ دنوں میں چکن کی قیمتیں آسمان سے باتیں کرنے لگی ہیں۔ ان کے مطابق یہ اس شعبے کے افراد کی ملی بھگت ہے اور ان کی زیادہ سے زیادہ منافع کمانے کی کوشش ہے۔ کوکب اقبال نے کہا کہ ملک میں ہر دوسرے شعبے کی طرح پولٹری میں بھی ایک مافیا کام کر رہا ہے جو اپنی مرضی سے قیمتیں بڑھا دیتا ہے اور پھر اسے طلب و رسد میں فرق سے جوڑتا ہے۔

ان کے مطابق سوشل میڈیا پر اس مہم نے زور پکڑا ہے اور لوگوں کو ترغیب دی گئی ہے کہ وہ زیادہ نہیں تو صرف دس دن کے لیے برائلر مرغی کا استعمال اور اس کا خریدنا بند کر دیں تو اس کی قیمتیں نیچے آ جائیں گی۔ انھوں نے اس امید کا اظہار کیا کہ اس مہم کے نتیجے میں لوگ چکن کا بائیکاٹ کر کے اس شعبے میں ناجائز منافع خوری کرنے والے عناصر کے ارادوں کو نقصان پہنچانے میں کامیاب ہوں گے۔


Summary: سنہ 1975 میں آئس لینڈ کی نوے فیصد خواتین نے 24 اکتوبر کو ایک دن کے لیے کھانا پکانے، صفائی کرنے اور بچوں کی دیکھ بھال کرنے سے انکار کردیا۔ خواتین کے اس اعلان کا اثر یہ ہوا کہ پورا ملک اچانک رک گیا۔ کام پر جانے والے مردوں کو فوری طور پر گھر واپس آنا پڑا اور بچوں کو ریستوران لے کر بھاگنا پڑا اور وہ تمام کام رک گئے جو عام طور پر مرد کرتے تھے۔

عورتیں اگر گھر کا کام کرنا چھوڑ دیں تو کیا ہوگا؟

اور یہ پہلا موقع نہیں تھا جب عدالتوں نے 'گھریلو کام' کو معاشی سرگرمی کے طور پر منظور کرنے کے حق میں فیصلہ دیا تھا۔ چین سے لے کر انڈیا اور مغربی دنیا کے ممالک کی عدالتوں نے بار بار ایسے فیصلے دیے جن میں خواتین کی بنا کسی اجرت مزدوری (بلا معاوضہ مزدوری) کو معاشی پیداوار کے طور پر قبول کیا گیا ہے۔

صرف یہی نہیں، اس سروے میں یہ بات بھی سامنے آئی ہے کہ خواتین گھر کے افراد کی دیکھ بھال کے لیے روزانہ 134 منٹ لگاتی ہیں جبکہ مرد صرف 76 منٹ اس کام میں صرف کرتے ہیں۔

حال ہی میں سپریم کورٹ نے اپنے ایک فیصلے میں کہا: 'گھریلو خاتون کی آمدنی کا تعین کرنے کا معاملہ بہت اہم ہے۔ یہ ان تمام خواتین کے کام کو تسلیم کرتا ہے خواہ وہ متبادل کے طور پر یا معاشرتی/ ثقافتی اصولوں کے تحت اس سرگرمی میں مصروف ہیں۔

ابھی یہ سارے کام خواتین کر رہی ہیں جو بنیادی طور پر حکومت کے کام ہیں کیونکہ ایک شہری کی دیکھ بھال کی ذمہ داری ملک کی ہوتی ہے۔ ایسے میں سوال یہ پیدا ہوتا ہے کہ اگر خواتین مفت میں حکومت کے لیے کام کرنا چھوڑ دیں تو پھر کیا ہوگا؟

وہ کہتی ہیں: 'گھر میں خواتین جو کھانا پکاتی ہیں، کپڑے دھوتی ہیں، بازار سے سامان لاتی ہیں، بچوں کی دیکھ بھال کرتی ہیں، گھر میں بیمار لوگوں کی دیکھ بھال کرتی ہیں۔ یہ سب سروسز ہیں جن کا براہ راست پیداوار سے تعلق ہے۔ یہ کام ملک کی آمدنی اور ملک کو صحت مند رکھنے میں ان کی کمائی کا حصہ ہیں۔'

'لیکن پدر شاہی معاشرے نے خواتین پر گھریلو کام مسلط کر دیا ہے۔ اس سے ان کے پیروں میں ایک طرح کی بیڑیاں ڈال دی گئی ہیں۔ ان پر دباؤ ہے کہ پہلے وہ گھر کا کام کریں اور پھر کوئی اور کام کریں۔ اگر وہ کام کرنا چھوڑ دیتی ہیں تو ہمارا کنبہ نامی ادارہ پہلے ختم ہوجائے گا۔ صرف یہی نہیں نجی شعبے سے لے کر سرکاری شعبے تک کا کام رک ہوجائے گا۔ آپ کو یہ یقین کرنا ہوگا کہ بلا معاوضہ محنت کے بغیر معیشت نہیں چل سکتی ہے۔'


Summary: بلیو اکانومی کے شعبے میں اگر پاکستان کا مقابلہ خطے کے دیگر ممالک سے کیا جائے تو بنگلہ دیش اور انڈیا زیادہ آگے ہیں اور اس کی وجہ اس شعبے میں حائل مخلتف قسم کی رکاوٹیں ہیں۔

بلیو اکانومی کیا ہے اور پاکستان اس میں انڈیا سے پیچھے کیوں ہے؟

پاکستان میں بلیو اکانومی کی ترقی کا مقابلہ اگر خطے کے دوسرے ممالک سے کیا جائے جن میں خاص طور پر بنگلہ دیش اور انڈیا شامل ہیں تو پاکستان ان دونوں سے بلیو اکانومی اور اس سے ملنے والے مالی فوائد سمیٹنے میں پیچھے ہے۔

بلیو اکانومی کے شعبے میں اگر پاکستان کا مقابلہ خطے کے ممالک سے کیا جائے تو اس میں بھی ملک کی صورتحال قابل ذکر نہیں۔ پاکستان کے مقابلے میں بنگلہ دیش اور انڈیا بلیو اکانومی میں زیادہ آگے ہیں۔

ڈاکٹر انیل سلمان نے بتایا کہ بلیو اکانومی کے پیمانے جی ایم پی کے لحاظ سے بات کی جائے تو پاکستان کا جی ایم پی 1.5 ارب ڈالر ہے جبکہ اس کے مقابلے میں بنگلہ دیش کا جی ایم پی چھ ارب ڈالر کے لگ بھگ ہے اور انڈیا بھی چھ ارب ڈالر تک پہنچا ہوا ہے۔

ڈاکٹر انیل نے کہا کہ انڈیا نے خود کو ’بلیو نیشن‘ بنانے کے لیے ایک 15 برس کا ماسٹر پلان تیار کیا جسے انھوں نے ’ساگر مالا‘ کا نام دیا، جس کے ذریعے وہ بلیو اکانومی کے مختلف شعبوں کو فروغ دے سکے۔ اسی طرح بنگلہ دیش نے بھی بہت سارے ایسے اقدامات اٹھائے جن کی وجہ سے ان کی بلیو اکانومی بہترین طریقے سے چل رہی ہے اور اسے اپنے پانچ سالہ منصوبے کا ایک اہم حصہ بنایا جس میں مچھلی کی صنعت کی ویلیو ایڈیشن چین کو بہتر بنایا گیا۔

ڈاکٹر انیل نے بتایا کہ پاکستان اور خطے کے دوسرے ممالک میں مقابلے کا اندازہ اس بات سے لگایا جا سکتا ہے کہ پاکستانی مچھلی بیرون ملک دو سے تین ڈالر فی کلوگرام کے لحاظ سے فروخت ہو رہی ہے جب کہ بنگہ دیش اور انڈیا سے جانے والی مچھلی چھ سے سات ڈالر فی کلو گرام فروخت ہوتی ہے۔ جس کی وجہ ہمارے ہاں مچھلی کی پراسیسنگ کا ناقص نظام ہے اور ان ممالک میں اس پر خصوصی توجہ دی گئی۔

افتخار راؤ نے بھی تصدیق کی کہ انڈیا اور بنگلہ دیش بلیو اکانومی میں پاکستان سے آگے ہیں تاہم یہاں یہ بات مد نظر رکھنی چاہیے کہ انڈیا کا سائز بڑا ہے اور اگر اس لحاظ سے دیکھا جائے تو اس کی ترقی بھی اتنی شاندار نہیں تاہم پاکستان سے ان کی حالت بہتر ہے۔

ڈاکٹر انیل نے کہا کہ ایک اور اہم بات یہ ہے کہ جب بھی ملک میں بلیو اکانومی اور ساحلی علاقے کی بات ہوتی ہے تو فوری طور پر پاکستان نیوی کا ذکر ہوتا ہے جبکہ دوسری جانب اگر انڈیا کے منصوبے ’ساگر مالا‘ کی بات کی جائے تو اس میں نجی سرمایہ کاری پر زور دیا گیا ہے۔


Summary: چین کے صدر شی جن پنگ نے کہا ہے کہ اُنھوں نے 2012 میں عہدہ سنبھالنے پر 10 کروڑ لوگوں کو غربت سے نکالنے کا جو عزم کیا تھا، وہ اب پورا ہو گیا ہے۔ مگر چین نے واقعتاً کیا کامیابی حاصل کی ہے؟

کیا چین نے 10 کروڑ لوگوں کو غربت سے نکالا ہے؟

مگر چین نے واقعتاً کیا کامیابی حاصل کی ہے؟ ہم نے چین کے ڈیٹا کا موازنہ ورلڈ بینک کے ترتیب دیے گئے غربت کے عالمی اعداد و شمار سے کیا ہے۔

چین میں غریب ایسے کسی شخص کو قرار دیا جاتا ہے جو دیہی علاقے میں رہتا ہو اور روزانہ 2.30 ڈالر سے کم کماتا ہو۔ یہ معیار 2010 میں طے کیا گیا تھا اور اس میں آمدنی کے ساتھ ساتھ رہن سہن، طبی سہولیات اور تعلیم تک رسائی کو بھی دیکھا جاتا ہے۔

اس سے معلوم ہوتا ہے کہ مجموعی طور پر چین میں 30 سال پہلے آج کے مقابلے میں 74 کروڑ 50 لاکھ لوگ انتہائی غربت کی زندگی بسر کر رہے تھے۔

حکومت نے کروڑوں لوگوں کو دور دراز دیہات سے نکال کر اپارٹمنٹ کمپلیکسز میں منتقل کیا ہے۔ کچھ جگہوں پر یہ عمارتیں قصبوں اور شہروں میں بنائی گئیں مگر کبھی کبھی ایسا بھی ہوا کہ پرانے دیہات کے قریب نئے گاؤں بسائے گئے۔ مگر یہ بھی تنقید کی جاتی رہی ہے کہ لوگوں کو گھر یا ملازمت تبدیل کرنے میں انتخاب کی آزادی نہیں تھی۔

مگر وہ کہتے ہیں کہ شدید غربت سے لوگوں کو نکالنے میں یہ کامیابی کُلّی طور پر حکومت کی وجہ سے نہیں ہے۔  ان کے مطابق 'چینی لوگوں نے انتہائی محنت کر کے خود کو غربت سے نکالا ہے اور اس کی کچھ وجہ چیئرمین ماؤ کے بنائی گئی انتہائی بے وقوفانہ اقتصادی پالیسیوں کو سرمایہ دارانہ نظام کی صورتوں سے بدل دینا ہے۔'

چین نے شدید غربت سے نمٹنے کے لیے خاطر خواہ کام کیا ہے، مگر کیا اسے خود کو بلند معیار کا حامل قرار دینا چاہیے؟

مثال کے طور پر ورلڈ بینک بالائی متوسط آمدنی کے ممالک کے لیے غربت کی لکیر کو بلند سطح رکھتا ہے جس کا مقصد وہاں موجود معاشی حالات کی بہتر عکاسی کرنا ہوتا ہے۔ اس کے نزدیک یہ معیار یومیہ 5.50 ڈالر آمدنی ہے۔ ورلڈ بینک کے مطابق چین اب بالائی متوسط آمدنی والا ملک ہے۔

اس کے علاوہ چین میں غیر مساوی آمدنی کا مسئلہ بھی وسیع پیمانے پر موجود ہے۔ گذشتہ سال چینی وزیرِ اعظم لی کی چیانگ نے کہا تھا کہ اب بھی چین میں 60 کروڑ لوگ ایسے ہیں جن کی ماہانہ آمدنی بمشکل 1000 یوآن (154 ڈالر) ہے۔ اُنھوں نے کہا کہ یہ آمدنی کسی شہر میں ایک کمرہ بھی کرائے پر حاصل کرنے کے لیے ناکافی ہے۔

مگر کسی بھی معیار سے دیکھیں، تو چین نے گذشتہ چند دہائیوں میں کروڑوں لوگوں کو سخت ترین حالاتِ زندگی سے نکالنے میں زبردست پیش رفت کی ہے۔


Summary: ایف اے ٹی ایف کے حالیہ اجلاس میں فرانس نے پاکستان کو گرے لسٹ سے نکالنے کی مخالفت کی ہے، فرانس ایسا کیوں کر رہا ہے۔

ایف اے ٹی ایف: فرانس نے پاکستان کو گرے لسٹ سے نکالنے کی پرزور مخالفت کیوں کی؟

منی لانڈرنگ اور دہشت گردوں کی مالی معاونت کی روک تھام کے عالمی ادارے فائنینشل ایکشن ٹاسک فورس (ایف اے ٹی ایف) نے 25 فروری کو ختم ہونے والے اجلاس میں پاکستان کو ایک بار پھر گرے لسٹ میں رکھنے کا فیصلہ کیا  ہے اور پاکستان کو اس لسٹ سے نکلنے مزید تین نکات پر توجہ دینے کی ہدایت کی ہے۔

اس اجلاس میں فیصلہ کیا گیا کہ پاکستان کو تین سفارشات پر مزید کام کرنے کی ضرورت ہے اس لیے اسے جون 2021 تک گرے لسٹ میں ہی رکھا جائے ۔ جون کے اجلاس میں ایف اے ٹی ایف اس پر غور کرے گا کہ پاکستان کو گرے لسٹ سے نکال دیا جائے یا اس سے 'ڈو مور' کا تقاضا کیا جائے۔

واضح رہے کہ پاکستان کو سنہ 2018 میں گرے لسٹ میں ڈالتے ہوئے کہا گیا تھا کہ پاکستان ایف اے ٹی ایف کی 40 سفارشات میں سے صرف 13 پر پورا اترتا ہے اور اسے 27 سفارشات پر عملدرآمد کرنے کے لیے ایک سال کا وقت دیا گیا۔

جب سے پاکستان کو ایف اے ٹی ایف کی گرے لسٹ میں شامل کیا گیا ہے، پاکستان کے پڑوسی ملک انڈیا نے بڑھ چڑھ کر پاکستان کو بلیک لسٹ میں ڈالنے کی کوششیں کی ہیں اور کئی بار تو انڈیا کے سینئر وزرا ایف اے ٹی ایف کے اجلاس سے پہلے پاکستان کے بلیک لسٹ میں جانے کی پیشگوئیاں کرتے رہے ہیں لیکن ابھی تک ایسا نہیں ہو پایا ہے۔

ایف اے ٹی ایف کے حالیہ اجلاس کی جو اطلاعات سامنے آئیں ہیں ان کے مطابق اس اجلاس میں پاکستان کے روایتی حریف انڈیا سے بھی بڑھ کر یورپ کے ایک بااثر ملک فرانس نے پاکستان کو ایف اے ٹی ایف کی گرے لسٹ سے نکالنے کی مخالفت کی ہے۔

فرانس کی طرف پاکستان کی کھل کر مخالفت کی وجہ کیا ہے، کیا اس کے پیچھے فرانس کے انڈیا کے ساتھ ہونے والے دفاعی آلات کی فراہمی کے معاہدے ہیں یا حالیہ مہینوں میں پیغمبر اسلام کے توہین آمیز خاکوں کی دوبارہ نمائش پر پاکستان کی حکومت کا ردعمل ہے۔

پاکستان کے ممتاز سفارت کار اور سابق سیکرٹری خارجہ نجم الدین شیخ نے بی بی سی سے بات کرتے ہوئے کہا کہ اگر پاکستان کے حوالے سے فرانس کے رویے کو  انڈیا کے ساتھ اس کے دفاعی سازو سامان کی فروخت کے روشنی میں دیکھا جائے تو فرانس کی مخالفت کی وجہ سمجھ آتی ہے۔

پاکستان میں ایف اے ٹی ایف کوارڈینشین کمیٹی کے سربراہ وفاقی وزیر حماد اظہر نے اسلام آباد میں پریس کانفرنس کرتے ہوئے کہا ہے کہ پاکستان کے اب گرے سے بلیک لسٹ میں جانے کے امکانات ختم ہو چکے ہیں۔

انھوں نے کہا کہ پاکستان کے پاس موقع تھا کہ وہ کووڈ کی عالمی وبا کی وجہ ایف اے ٹی ایف کے اس اجلاس میں رپورٹ جمع نہ کراتا لیکن پاکستان نے ایسا نہیں کیا۔


Summary: پاکستان میں ٹیکس اکٹھا کرنے والے وفاقی ادارے فیڈرل بورڈ آف ریونیو (ایف بی آر) کی جانب سے سگریٹ، سیمنٹ، فرٹیلائزر اور چینی کے پیداواری شعبوں میں ٹریک اینڈ ٹریس سسٹم متعارف کرانے کا اعلان کیا گیا ہے۔ لیکن یہاں یہ سوال بھی کیا جا رہا ہے کہ کیا ٹریک اینڈ ٹریس سسٹم نافذ بھی ہو پائے گا؟

کیا ٹریک اینڈ ٹریس سسٹم پاکستان میں ٹیکس چوری کو روک پائے گا؟

حکام کے مطابق اس سسٹم کے نفاذ سے ان پیداواری شعبوں میں ٹیکس چوری کو روکا جائے گا۔ یہ سسٹم پاکستان میں صنعتی شعبے میں ٹیکس چوری کو روک پائے گا یا نہیں، اس کے بارے میں ماہرین کا کہنا ہے کہ یہ سسٹم تو دنیا کے مختلف ممالک میں کامیابی سے کام کر رہا ہے لیکن کیا پاکستان میں بڑے پیداواری شعبے اس سسٹم کو اپنے پیداواری اداروں میں آسانی سے نافذ ہونے دیں گے؟

ملک میں ٹیکس اکٹھا کرنے والے ادارے ایف بی آر کی ویب سائٹ پر موجود اعلامیے کے مطابق ریونیو کے خسارہ کے تدارک کے لیے 'پیداوار اور فروخت کے اعداد و شمار کو کم ظاہر کرنے کی وجہ سے اور مخصوص اشیا و مصنوعات پر لاگو فیڈرل ایکسائز ڈیوٹی و سیلز ٹیکس کی ادائیگی کو یقینی بنانے کے لیے ایف بی آر نے مخصوص مصنوعات جیسا کہ سیمنٹ، چینی، کھاد اور مشروبات کی درآمدات اور ان کی پیداوار کو جانچنے کے لیے الیکٹرانک ٹریک اینڈ ٹریس نظام کو رائج کرنے کا فیصلہ کیا ہے۔‘

شبر زیدی نے کہا کہ ’اس سسٹم کے ذریعے نہ صرف پیداواری شعبوں کی جانب سے پیداوار اور فروخت کا صحیح ڈیٹا ٹیکس جمع کرنے والے ادارے کے پاس ہو گا بلکہ اس کے ساتھ جعلی مصنوعات کی روک تھام بھی ہو سکے گی۔ جب بھی کوئی مخصوص شہ کسی کمپنی سے تیار ہو کر نکلے گی تو اس پر اس سسٹم کے تحت ایک مخصوص سٹیمپ لگی ہو گی جس کے ذریعے پتا چلے گا کہ یہ چیز کمپنی میں تیار کردہ ہے یا جعلی ہے۔‘

ایف بی آر کے ترجمان نے رابطہ کرنے پر بتایا ’جن پیداواری شعبوں میں یہ سسٹم نافذ کیا جا رہا ہے ان کی جانب سے ٹیکس چوری اربوں روپے کی ہے۔‘

انھوں نے اس امید کا اظہار کی کہ ٹریک اینڈ ٹریس سسٹم کے نفاذ سے ان شعبوں سے پانچ سے چھ ارب روپے زیادہ ٹیکس جمع ہو گا اور یہ مستقبل میں دس ارب روپے تک جا سکتا ہے۔

پاکستان میں سگریٹ بنانے والے ادارے پاکستان ٹوبیکو کمپنی سے جب رابطہ کیا گیا اور سگریٹ کے پیداواری شعبے کے ٹریک اینڈ ٹریس سسٹم کے تحت آنے پر پوچھا گیا تو کمپنی کے ترجمان مدیح پاشا نے کہا کہ اگر اس سسٹم کے ذریعے ملک میں غیر قانونی سگریٹ کی خرید و فروخت  کی روک تھام ہو سکے تو یہ ایک اچھا اقدام ہو گا۔


Summary: سمیرا فاضلی اس وقت امریکی صدر جو بائیڈن کی انتظامیہ میں قومی اقتصادی کونسل کی ڈپٹی ڈائریکٹر ہیں۔ اس سے پہلے وہ صدر باراک اوبامہ کی انتظامیہ میں اقتصادی امور کی سینیئر مشیر رہ چکی ہیں۔

وائٹ ہاؤس میں حجاب پہنے بریفنگ دینے والی سمیرا فاضلی کون ہیں؟

سمیرا امریکی ریاست نیویارک کے شہر بفلو کے ایک قصبے فلیمزوائیل میں پیدا ہوئی تھیں جہاں اُس وقت اُن کے والدین ہسپتالوں میں کام کرتے تھے۔ بعد میں سمیرا اپنے شوہر اور تین بچوں کے ہمراہ ریاست جارجیا منتقل ہو گئیں۔ وہیں سمیرا ریزرو بینک آف اٹلانٹا میں ڈائریکٹر بنیں، لیکن وائٹ ہاؤس میں تقرری کے بعد وہ وہاں سے عارضی رخصت پر ہیں۔

وہ جس شعبے کی ڈپٹی ڈائریکٹر بنیں ہیں ان کے ذمے اقتصادی امور پر امریکی صدر جو بائیڈن کو کم آمدن والی امریکیوں کی حالت بہتر کرنے کے لیے مشورے دینا ہے۔

ییل میں وہ مشرق وسطیٰ کے امور کی لیگل سٹڈیز کے سیمینار کی چیئرمین تھیں اور انھوں نے تنقیدی اسلامی عکاسی کانفرنس کے بورڈ میں بھی خدمات انجام دیں۔ لا سکول سے پہلے سمیرا دیگر سماجی سرگرمیوں میں حصہ لیتی رہیں جن میں 'کرامہ' نامی مسلم خواتین وکیل برائے انسانی حقوق تنظیم شامل ہے۔

کرامہ کے ساتھ  انھوں نے مغربی یورپ میں مسلمانوں کی مذہبی آزادی سے متعلق امریکی کانگریس کے سامنے اپنی تحقیق کی روشنی میں بیانات دیے۔ بین الاقوامی انسانی حقوق اور ترقی کے اس کے تجربے میں عالمی ادارہ صحت اور مہاجرین کے لیے اقوام متحدہ کے ہائی کمیشن میں کام بھی شامل ہے۔ سمیرا فاضلی کو اپنے کام کی بدولت فلسطین، کشمیر اور پاکستان جیسے خطوں میں جانے کے مواقع ملے۔

سمیرا کے والدین خود ڈاکٹر ہیں جنھوں نے سری نگر کے سرکاری کالج سے ڈاکٹر بننے کی تعلیم حاصل کی تھی۔ اس کے والدین، ڈاکٹر محمد یوسف فاضلی سرجن ہیں، اور والدہ ڈاکٹر رفیقہ فاضلی، جو کہ پیتھالوجسٹ ہیں، دونوں سنہ 1971 میں امریکہ ہجرت کر گئے تھے۔

مبین کی اس عزیز داری کی وجہ سے فاضلی خاندان نے اس کی رہائی کے لیے واشنگٹن میں اپنا اثر و رسوخ استعمال کیا تھا۔ سمیرا کی بہن، یُسریٰ فاضلی، جو کہ انسانی حقوق کی ایک وکیل بھی ہیں نے سنہ 2019 میں امریکی کانگریس کے سامنے پیش ہو کر کشمیر کے حالات کے بارے میں بیانات بھی دیے تھے۔

امریکہ میں ان کی تقرری کے موقعے پر سری نگر میں آباد ان کے عزیز و اقارب نے جشن منایا تھا۔ موجودہ امریکی انتظامیہ میں وہ دوسری کشمیری امریکی خاتون ہیں جنھیں انتظامیہ نے ایک اہم عہدے پر تعینات کیا ہے۔ دوسری کشمیری بھی ایک خاتون ہیں جن کا  نام عائشہ شاہ ہے اور وہ ڈیجیٹل سٹریٹیجی سے وابستہ ہیں۔

سمیرا فاضلی نہ صرف قابلیت کے لحاظ سے پہچانی جاتی ہیں بلکہ انھیں سپورٹس کا بھی شوق ہے، وہ سکیئنگ، تیراکی، ٹینِس اور سیر و سیاحت میں بھی دلچسپی رکھتی ہیں۔ اس کے علاوہ انہیں کشمیری کھانے کھانے کا بھی شوق ہے۔


Summary: گلابی نمک پاکستان میں جہلم سے کوہاٹ کے درمیان پہاڑی سلسلے میں پایا جاتا ہے اور دنیا بھر میں نمک کی یہ قسم کسی اور ملک میں موجود نہیں۔ اس کا رنگ اور اس میں موجود آئرن کی مقدار اسے عام نمک سے منفرد بناتی ہے اور یہی اس کی مقبولیت کی وجہ ہے۔

پاکستان کو گلابی نمک کے حقوق محفوظ کرنے کی ضرورت کیوں پیش آئی؟

اس اعلان کے مطابق پاکستان گلابی نمک کو جی آئی قوانین کے تحت رجسٹر کرے گا کہ یہ خالص پاکستان میں پیدا ہونے والی پراڈکٹ ہے اور اسے دنیا میں برآمد اور فروخت کرنے کا حق صرف پاکستان کو حاصل ہے۔

گلابی نمک پاکستان میں جہلم سے کوہاٹ کے درمیان پہاڑی سلسلے میں، جو تین سو کلومٹیر سے زائد فاصلے پر محیط  ہے، پایا جاتا ہے۔

حب سالٹ کے چیف ایگزیکٹیو افسر اور نمک کے برآمد کنندہ اسماعیل ستار نے بھی اس بات کی تصدیق کی کہ گلابی نمک جہلم سے کوہاٹ کے درمیانی علاقے میں پایا جاتا ہے۔

انھوں نے بتایا کہ گلابی نمک صرف پاکستان میں پایا جاتا ہے اور دنیا میں نمک کی یہ قسم کہیں اور موجود نہیں۔

عام نمک اور گلابی نمک کے درمیان فرق پر بات کرتے ہوئے اسماعیل ستار نے بتایا کہ گلابی نمک کی سب سے خاص بات اس کا رنگ ہے جو اسے عام نمک سے منفرد کرتا ہے اور اسی وجہ سے یہ پاکستان اور دنیا بھر میں مقبول ہے۔

انھوں نے کہا کہ رنگ کے ساتھ اس میں آئرن یعنی فولاد کی مقدار عام نمک کے مقابلے میں زیادہ ہوتی ہے۔ پاکستان اور دنیا بھر میں لوگ آئرن کی کمی کا شکار ہیں، اس لیے ایسے لوگ بھی اسے زیادہ استعمال کرتے ہیں جو آئرن کی کمی کی وجہ سے بیماریوں کا شکار ہیں۔

اسماعیل ستار نے بھی اس بات کو مسترد کیا کہ انڈیا گلابی نمک پر کوئی اقدام کر سکتا ہے۔ جب ان سے پوچھا گیا کہ کیا پاکستان میں پیدا ہونے والے گلابی نمک کو انڈیا اپنے نام سے دنیا بھر میں بیچتا ہے تو انھوں نے اس سے انکار کرتے ہوئے کہا کہ یہ صرف سوشل میڈیا پر چلنے والی باتیں ہیں جن میں کوئی حقیقت نہیں۔

پاکستان میں انٹلیکچوئل پراپرٹی آرگنائزیشن (آئی پی او) کے حکومتی ادارے کے ایگزیکٹیو ڈائریکٹر میثاق عارف نے بتایا کہ اگر انڈیا نے پاکستان کا گلابی نمک اپنے نام سے کہیں بیچا تو انڈیا کیا دنیا کا کوئی بھی ملک یہ کام کر سکتا ہے کیوںکہ گلابی نمک کو جی آئی قوانین کے تحت پاکستان میں تحفظ نہیں۔

’باسمتی اگر انڈیا میں پیدا ہوتا ہے تو یہ انڈیا میں بھی اُگایا جاتا ہے تاہم گلابی نمک پر یہ ممکن نہیں کیونکہ یہ صرف پاکستان کے کچھ مخصوص علاقوں میں پایا جاتا ہے اور دنیا میں کہیں بھی اس کے ذخائر نہیں ملتے۔‘

انھوں نے مزید کہا ’اسی طرح ادارہ کسی بھی ملک کو بتائے گا کہ یہ پراڈکٹ خالص پاکستان میں پیدا ہوتی ہے اور اس کے حقوق پاکستان کے نام پر محفوظ ہونے چاہییں۔ پاکستان یہ درخواست گلابی نمک کی پیداوار کے محل وقوع، اس کے رنگ و دوسری خصوصیات کی بنیاد پر دے گا۔‘


Summary: پاکستان تحریک انصاف نے اپنے ڈھائی سالہ دور حکومت میں 20 ارب ڈالر کے بیرونی قرضے تو واپس کیے ہیں تاہم ان کے دور اقتدار میں ملک کا مجموعی بیرونی قرضہ تاریخ کی بلند ترین سطح تک پہنچ چکا ہے۔ اس بارے میں معاشی ماہرین کے مطابق حکومت نے اس بیرونی قرض کو اتارنے کے لیے نیا قرض لے کر ملک پر قرضوں کا مزید بوجھ ڈال دیا ہے۔

کیا حکومتِ پاکستان قرض لے کر قرض اتارنے کی پالیسی اپنائے ہوئے ہے؟

وزیر اعظم پاکستان عمران خان نے دعویٰ کیا ہے کہ ان کے ڈھائی سالہ دورِ حکومت میں پاکستان نے 20 ارب ڈالر کا بیرونی قرضہ واپس کیا ہے جو بیرونی قرضوں کی ریکارڈ واپسی ہے۔

معاشی ماہرین کے مطابق حکومت نے قرض تو واپس کیا ہے لیکن اس بیرونی قرض کو اتارنے کے لیے اس نے نیا قرض لے کر ملک پر قرضوں کا مزید بوجھ ڈال دیا ہے۔

وزیر اعظم عمران خان کے دعویٰ کے مطابق موجودہ حکومت نے اپنے ڈھائی سالہ دور اقتدار میں 20 ارب ڈالر کا بیرونی قرضہ واپس کیا ہے۔

انھوں نے بتایا کہ سٹیٹ بینک آف پاکستان کی جانب سے جاری کردہ اعداد و شمار کا جائزہ لیا جائے تو پتا چلے گا کہ موجودہ حکومت کی مدت شروع ہونے سے لے کر 31 دسمبر 2020 تک اس حکومت نے 20.454 ارب ڈالر کا بیرونی قرض واپس کیا ہے۔

انہوں نے کہا کہ اگر پاکستان مسلم لیگ نواز کے پہلے ڈھائی سالہ دور حکومت میں بیرونی قرض کی واپسی کو دیکھا جائے تو اس کی مالیت 9.953 ارب ڈالر تھی۔ ان کے مطابق پاکستان پیپلز پارٹی نے اپنی حکومت کے پہلے ڈھائی سالوں میں 6.454 ارب ڈالر کا بیرونی قرض واپس کیا تھا۔

انھوں نے کہا کہ ہر سال پاکستان کے ذمے بیرونی قرض میں سے آٹھ سے دس ارب ڈالر ادائیگی کے لیے میچور ہوجاتا ہے۔ ان کے مطابق اس کی ادائیگی کے لیے نیا قرض لینا پڑتا ہے تو اس کے ساتھ بجٹ خسارے کے لیے مزید قرض بھی حاصل کرنا پڑتا ہے جو تقریباً پانچ ارب ڈالر کے لگ بھگ ہوتا ہے۔

ماہر معیشت قیصر بنگالی نے اس سلسلے میں کہا کہ وزیر اعظم کی جانب سے 20 ارب ڈالر قرضے کی واپسی کی تصدیق اگر سرکاری اعداد و شمار سے ہوتی ہے تو اسے جھٹلانے کی کوئی ضرورت نہیں تاہم یہ دیکھنا ہوگا کہ یہ بیرونی قرضہ پاکستان نے اپنے وسائل پیدا کر کے ادا کیا یا پھر بیرون ملک سے نیا قرض اٹھا کر پرانا قرض ادا کیا۔

عبد الرحمن وڑائچ نے کہا کہ یہ ملک میں حکومتوں کی پالیسی رہی ہے کہ اندرونی و بیرونی ذرائع سے قرض لے کر اپنے بجٹ خسارے کو پورا کیا جائے۔ ان کا کہنا تھا کہ اس میں بین الاقوامی اداروں سے لیے گئے قرضے کے علاوہ مقامی طور پر بینکوں سے لیا جانے والا ادھار بھی شامل ہے۔ انھوں نے کہا یہ حکمت علمی مختلف حکومتوں نے اپنائی ہے۔


Summary: ہارلی والش نامی خاتون نے اپنے مکینک والد کے لیے نئے گاہک حاصل کرنے کی امید سے ان کی ایک تصویر ٹوئٹر پر شیئر کی۔ ایک گھنٹے کے اندر ان کی یہ پوسٹ 1000 سے زیادہ دفعہ شیئر کیا گئی اور ایک ہفتے میں یہ تعداد 19 ہزار سے زیادہ ہو گئی۔

وہ لڑکی جس نے ایک ٹویٹ سے اپنے والد کا ڈوبتا کاروبار بچا لیا

ایک خاتون نے بتایا ہے کہ کیسے انھوں نے ایک ٹویٹ کے ذریعے اپنے والد کی کاروں کی ورکشاپ کو دیوالیہ ہونے سے بچا لیا۔

ہارلی والش نامی اس خاتون کے والد ایک مکینک ہیں۔ انھوں نے نئے گاہک حاصل کرنے کی امید سے اپنے والد کی ایک تصویر ٹوئٹر پر شیئر کی۔

ان کی یہ ٹویٹ اس وقت مقبول ہونے لگی جب ان کے والد نے کہا کہ ان کا ایسٹ کلبرائڈ میں 35 سال پرانا کاروبار کورونا وائرس کی وبا کی وجہ سے بحران کا شکار تھا۔

ہارلی بتاتی ہیں کہ ان کے گاہکوں کی تعداد روزانہ پانچ سے کم ہو کر ایک ہفتے میں بھی پانچ سے کم رہ گئی تھی کیونکہ کورونا وائرس کی وبا کے دوران سڑکوں پر کاروں کی تعداد انتہائی کم ہو گئی تھی۔

ہارلی والش خود ایک آئی لیش ٹکنیشن (یعنی پلکوں کی ٹیکنیشن) ہیں۔ جمعرات کو انھوں نے کاروبار میں کچھ اضافے کی امید سے اپنے والد کی تصویر ٹویٹ کی۔

مگر ایک گھنٹے کے اندر ان کی یہ پوسٹ 1000 مرتبہ سے زیادہ دفعہ شیئر کی جا چکی تھی اور ایک ہفتے میں یہ تعداد 19 ہزار سے زیادہ ہو گئی۔

ان کا کہنا ہے کہ اس وقت ان کے والد کی ورکشاپ پورے ہفتے کے لیے بک ہو چکی ہے اور آئندہ دو ہفتوں کے لیے ان کے پاس بہت کام ہے۔

ان کی ٹویٹ میں لکھا تھا: ’یہ میرے والد ہیں۔ ان کا 35 سال سے زیادہ پرانا کار مکینک گیراج موجودہ وبا کی وجہ سے مشکل میں ہے۔ اگر ایسا ہی چلتا رہا تو اس کے بچنے کے امکان کم ہیں۔‘

ہارلی نے بی بی سی ریڈیو سکاٹ لینڈ سے بات کرتے ہوئے بتایا کہ ’گزشتہ کچھ عرصے سے میرے والد کے لیے بہت مشکل ہو گیا تھا۔ انھیں ماضی میں مسائل نہیں تھے مگر جمعرات کو ان کے پاس کوئی گاہک نہیں تھا تو ایسا اب کئی مہینوں سے تھا۔‘

’مگر میں نے ان سے کہا ’ابو آپ ایمانداری کے ساتھ کام کی تلاش کر رہے ہیں۔ اور پھر اس کا بہت اچھا رد عمل آیا اور ان کے پاس بہت زیادہ کام آ گیا۔‘

ہارلی کہتی ہیں کہ کاروبار میں کمی ان کے والد پر بہت اثر انداز ہو رہی تھی مگر اب وہ اپنے پرانے انداز میں لوٹ آئے ہیں۔

ہارلی کہتی ہیں ’ہمیں بس امید ہے یہ جاری رہے۔ میرے والد کا خیال تھا کہ نوجوانوں کو اپنی کاریں ٹھیک کرانے کی اتنی ضرورت نہیں پڑتی اور اسی لیے وہ کافی حیران ہوئے جب اتنے سارے نوجوان لوگوں نے سروس کے لیے ان سے رابطہ کیا۔‘

وہ بتاتی ہیں کہ ’گزشتہ ہفتے جب میں اپنے والد کی کام پر مدد کر رہی تھی تو سارا دن بار بار میرے پاس آتے رہے اور مجھے گلے لگاتے رہے۔ انھیں ایسے دیکھ کر اچھا لگا۔‘


Summary: بینکوں کے ڈیپازٹس جو سترہ ہزار ارب سے تجاوز کر چکے ہیں اگر اس کے مقابلے میں نجی شعبے کو دیے جانے والے قرضے کو دیکھا جائے تو یہ بہت کم اور مجموعی طور پر ڈیپازٹس کا صرف دس فیصد بنتا ہے۔

پاکستانی بینکوں کی قرضہ پالیسی: سرکار کے لیے کھلیں تجوریاں، مگر عوام کے لیے شرائط کے انبار

پاکستان میں بینکوں کی جانب سے نجی شعبے کو کم قرضے ملنے کا رحجان ایک ایسے وقت میں دیکھنے میں آیا ہے جب پاکستان کے بینکوں کے پاس ڈیپازٹس (جمع ہونے والی رقم) میں بے تحاشا اضافہ ہوا ہے اور گذشتہ برس کے اختتام تک یہ ڈیپازٹس سترہ ہزار ارب روپے سے تجاوز کر گئے۔

مالیاتی نظام کے ماہرین کے مطابق اگرچہ ماضی کے مقابلے میں نجی طور پر قرضے کی فراہمی میں تھوڑی سی بہتری آئی ہے تاہم یہ آج بھی حکومت کو دیے جانے والے قرضے کے مقابلے میں نہ ہونے کے برابر ہے۔

2016 میں بینکوں کے پاس ڈیپازٹس کی مالیت گیارہ ہزار ارب سے کچھ زائد تھی جو 2017 میں بارہ ہزار ارب سے تجاوز کر گئی۔ یہ اضافہ دس فیصد تھا۔

بینکوں کے ڈیپازٹس جو سترہ ہزار ارب سے تجاوز کر چکے ہیں اگر اس کے مقابلے میں نجی شعبے کو دیے جانے والے قرضے کو دیکھا جائے تو یہ بہت کم ہے اور یہ مجموعی طور پر ڈیپازٹس کا صرف دس فیصد بنتا ہے۔

گذشتہ برس نجی شعبے کو دیا جانے والا قرضہ صرف 332 ارب تھا۔ جب کہ دوسری جانب بینکوں کی جانب سے حکومت کو دیے جانے والے قرضے کی مالیت ساڑھے گیارہ ہزار ارب روپے سے زائد رہی جو بینکوں کی جانب سے حکومتی سکیورٹیز اور بانڈز میں لگائی گئی۔ گذشتہ برس حکومت کی سکیورٹیز اور بانڈز میں بینکوں کی سرمایہ کاری 38فیصد زائد رہی۔

بینکوں کے نزدیک حکومت کی سکیورٹیز میں سرمایہ کاری پر جہاں منافع اچھا ملتا ہے تو دوسری جانب ان کی رقم ڈوبنے کا خطرہ نہیں ہے جب کہ نجی شعبے کو دیے جانے والے قرض میں ڈیفالٹ کا خطرہ رہتا ہے۔

انھوں نے کہا پاکستان میں ٹارگٹڈ فنانسنگ نہیں ہوتی یعنی ایک خاص شعبے کو کتنا کریڈٹ دیا جائے جب کہ اس کے مقابلے میں انڈیا میں یہ کی جاتی ہے اور اگر بینک ایسا نہ کریں تو انھیں جرمانہ ادا کرنا پڑتا ہے۔

مارگیج فنانسنگ کی مثال دیتے ہوئے انھوں نے کہا کہ انڈیا میں یہ 12 سے 13 فیصد ہوتی ہے جب کہ ترقی یافتہ ممالک میں اس کی شرح 40 فیصد تک ہوتی ہے تاہم اگر پاکستان میں اس کو دیکھا جائے تو اس کی شرح ایک فیصد سے بھی کم ہے۔

یوسف نے کہا کہ نجی شعبے میں زیادہ قرض ملکی معیشت اور عام افراد دونوں کے لیے مثبت ہوتا ہے اور کم قرض اس کے مقابلے میں معاشی سرگرمی کو گھٹائے گا جو نئی ملازمتوں کو پیدا کرنے کی بجائے پہلے سے موجود ملازمتوں کو بھی ختم کر سکتا ہے۔

نجی شعبے کو بینکوں کی جانب سے دیا جانے والا ادھار اگرچہ اس وقت حکومت کی جانب سے لیے جانے والے ادھار سے بہت زیادہ کم ہے تاہم اس میں اضافے کا امکان بھی موجود ہے۔


Summary: 1960 میں حافظ آباد سے تعلق رکھنے والے کرنل مختار حسین نے باسمتی چاول کا نیا بیج دریافت کیا جس کی کاشت سے باسمتی چاول کی جو فصل تیار ہوئی وہ معیار میں بہت اعلیٰ تھی اور اس چاول کی خوشبو بھی بہت اچھی تھی۔

پاکستان میں باسمتی چاول ’کرنل باسمتی‘ کیسے بنا؟

زاہد خواجہ نے بتایا کہ کالا شاہ کاکو میں قائم رائس ریسرچ انسٹیٹیوٹ نے سنہ 1926 میں باسمتی چاول کی ایک قسم دریافت کی جسے باسمتی 370 کا نام دیا گیا ۔ یہ دریافت حافظ آباد کے ضلع میں ہوئی جو چاول کی اس قسم کی کاشت کے لیے بہت سازگار تھا۔ یہ قسم اپنی خوشبو اور ذائقے کی وجہ سے بہت جلد مشہور ہوئی اور اس کی کاشت وسیع پیمانے پر ہونے لگی۔

سنہ 1960 میں حافظ آباد سے تعلق رکھنے والے کرنل مختار حسین نے باسمتی چاول کا نیا بیج دریافت کیا۔ اس بیچ کی کاشت سے باسمتی چاول کی جو فصل تیار ہوئی وہ معیار میں بہت اعلیٰ تھی اور اس چاول کی خوشبو بھی بہت اچھی تھی۔

زاہد خواجہ نے بتایا کہ کرنل صاحب نے اپنے طور پر یہ بیج دریافت کیا تھا اور اس میں حکومتی سطح سے کوئی معاونت نہ تھی تو لوگوں نے کہنا شروع کر دیا کہ یہ کرنل مختار کا باسمتی ہے۔ کچھ عرصے بعد یہ ’کرنل دا باسمتی‘ کہا جانے لگا اور پھر صرف کرنل باسمتی رہ گیا۔ اپنے معیار اور خوشبو کی وجہ سے یہ بہت مقبول ہو گیا اور پاکستان میں اس کی پیداوار بھی بڑھی۔

انھوں نے کہا کہ ان کے والد کو جب ورثے میں زمین ملی تو ان کی زمین کمزور اور کلراٹھی تھی لیکن باسمتی کی کاشت کے لیے بہت آئیڈیل زمین واقع ہوئی۔ انھوں نے کہا کہ ان کے والد نے ورائٹی دریافت کی یا باسمتی کی پہلے سے موجود ورائٹی سے پیوند کاری کر کے اس ورائٹی کی کاشت کی جو کرنل باسمتی کے نام سے مشہور ہوئی اس کے بارے میں وہ یقین سے نہیں کہہ سکتے تاہم یہ ورائٹی بہت مشہور ہوئی اور کرنل باسمتی کے نام سے فروخت ہونے لگی۔

پیداوار تو بڑھی لیکن معیار نہیں تھا اور حکومت کیونکہ خود سب سے بڑی خریدار تھی اس لیے کرپشن کا عنصر بھی اس میں شامل تھا ۔ لوگوں نے کرنل باسمتی کو سائیڈ پر رکھا اور باسمتی کی نئی قسم کاشت کی جس کی مقدار بہت زیادہ تھی لیکن وہ کوالٹی میں اچھی نہ تھی۔

فیصل حیسن نے بتایا کہ مارکیٹ میں جو باسمتی کرنل باسمتی کے نام پر بک رہا ہے یہ وہ کرنل باسمتی نہیں جس کی ورائٹی ان کے والد نے متعارف کرائی تھی اور سپر کرنل ایک الگ ورائٹی ہے جسے اوریجنل کرنل باسمتی سے بہتر پیش کر کے بیچا جا رہا ہے۔ انھوں نے اس بات پر افسوس کا اظہار کیا کہ پاکستان میں کرنل باسمتی کی وہ ورائٹی نہیں ہے جو ان کے والد نے متعارف کرائی تھی۔


Summary: اتوار کو اقوامِ متحدہ کی طرف سے جاری کیے گئے اعداد و شمار کے مطابق چین نے نئی براہ راست غیر ملکی سرمایہ کاری میں امریکہ کو پیچھے چھوڑ دیا ہے۔ گزشتہ سال امریکہ میں نئی سرمایہ کاری میں تقریباً نصف کے قریب کمی واقع ہوئی جس کی وجہ سے اس کی پہلی پوزیشن جاتی رہی۔

چین نئی بیرونی سرمایہ کاری میں پہلے نمبر پر، امریکہ کو پیچھے چھوڑ دیا

گزشتہ سال بیرون ملک مقیم کمپنیوں کی طرف سے امریکہ میں ہونے والی نئی سرمایہ کاری میں تقریباً نصف کے قریب کمی واقع ہوئی جس کی وجہ سے اس کی پہلی پوزیشن جاتی رہی۔

اس کے برعکس، اقوام متحدہ کے اعداد و شمار کے مطابق چینی فرموں میں براہ راست سرمایہ کاری 4 فیصد بڑھی، جو اسے عالمی سطح پر پہلے نمبر پر لے آئی۔

اقوام متحدہ کی تجارت و ترقی کے بارے میں اقوام متحدہ کی کانفرنس (یو این سی ٹی اے ڈی) نے اپنی رپورٹ میں کہا ہے کہ چین میں  گذشتہ سال 163 ارب ڈالر کی سرمایہ کاری ہوئی ہے جبکہ اس کے مقابلے میں امریکہ کے حصے 134 ارب ڈالر آئے ہیں۔

سنہ 2019 میں امریکہ میں نئی غیر ملکی براہ راست سرمایہ کاری کی مد 251 ارب ڈالر ملے تھے جبکہ چین نے 140 ارب ڈالر حاصل کیے تھے۔

اگرچہ چین نئی غیر ملکی سرمایہ کاری میں اول نمبر پر آ گیا ہے، امریکہ ابھی بھی مکمل غیر ملکی سرمایہ کاری میں سب سے اوپر ہے۔

اس سے ان دہائیوں کی عکاسی ہوتی ہے جو اس نے غیر ملکی کاروباری اداروں کے لیے سب سے پرکشش مقام بننے میں صرف کیں جہاں وہ اپنے کاروبار کو وسعت دے سکتے ہوں۔

لیکن ماہرین کا کہنا ہے کہ یہ اعداد و شمار عالمی معیشت کے مرکز کی طرف جانے کی چین کی کوششوں کی نشاندہی کرتے ہیں جس پر دنیا کی سب سے بڑی معیشت امریکہ کا طویل عرصہ سے غلبہ رہا ہے۔

سنہ 2016 میں امریکہ میں غیر ملکی سرمایہ کاری عروج پر پہنچ چکی تھی جو تقریباً 472 ارب ڈالر بتائی جاتی ہے۔ اس وقت چین میں غیر ملکی صرف سرمایہ داری 134 ارب ڈالر تھی۔

اس نے چینی کمپنیوں اور سرمایہ کاروں کو بھی متنبہ کیا تھا کہ قومی سلامتی کی بنیاد پر امریکہ میں سرمایہ کاری کرتے وقت انھیں نئی جانچ پڑتال کا سامنا کرنا پڑے گا۔

اس ماہ شائع ہونے والے سرکاری اعداد و شمار کے مطابق سنہ 2020 میں گراس ڈومیسٹک پراڈکٹ (جی ڈی پی) یعنی مجموعی ملکی پیداوار میں چین کی معاشی نمو میں 2.3 فیصد اضافہ ہوا۔

یو این سی ٹی ڈی کی رپورٹ کے مطابق سنہ 2020 میں مجموعی طور پر براہ راست عالمی غیر ملکی سرمایہ کاری (ایف ڈی آئی) میں ڈرامائی کمی واقع ہوئی، جو کہ 42 فیصد تھی۔ ایف ڈی آئی میں عام طور پر ایک کمپنی شامل ہوتی ہے جو عام طور پر انضمام یا حصول کے ذریعہ بیرون ملک مقیم کمپنی کا کنٹرول سنبھال لیتی ہے۔

برطانیہ نے گزشتہ برس نئی غیرملکی سرمایہ کاری میں 100 فیصد کمی دیکھی ہے، جس میں سنہ 2019 میں 45 ارب کی غیر سرمایہ کاری گزشتہ برس منفی ایک اعشاریہ تین ارب ہو گئی تھی۔


Summary: اپریل تا جون سنہ 2020 کی سہ ماہی میں دنیا کی چھٹی سب سے بڑی معیشت کی ترقی کی رفتار منفی 23.9 فیصد ریکارڈ کی گئی تھی لیکن رواں سال جنوری تا مارچ والی سہ ماہی میں یہ 0.7 فیصد کی مثبت شرح سے ترقی کر سکتی ہے۔

کیا کورونا وائرس سے متاثرہ انڈین معیشت اب ترقی کی راہ پر دوبارہ گامزن ہے؟

گذشتہ سال شروع ہونے والی خوفناک عالمی وبائی بیماری کی وجہ سے یہ منفی ترقی کی شرح سے گزرنے اور تحت الثری کے بعد گذشتہ سہ ماہی میں ملکی معیشت مثبت ترقی کی شرح تک پہنچی اور آخری سہ ماہی میں فی الوقت مثبت شرح نمو جاری ہے۔

اپریل تا جون سنہ 2020  کی سہ ماہی میں دنیا کی چھٹی سب سے بڑی معیشت کی ترقی کی رفتار منفی 23.9 فیصد ریکارڈ کی گئی تھی۔

اب یہ اندازہ لگایا گیا ہے کہ رواں سال جنوری تا مارچ والی سہ ماہی میں یہ 0.7 فیصد کی مثبت شرح سے ترقی کر سکتی ہے۔ جبکہ آخری سہ ماہی یعنی اکتوبر سے دسمبر کے درمیان ترقی کی شرح 0.1 فیصد تھی۔

اگر ہم پورے مالی سال 2020-21 میں ترقی کی شرح کو دیکھیں تو کریڈٹ ریٹنگ ایجنسی موڈی کے مطابق یہ  منفی 11.5 فیصد ہوگی۔ ایجنسی نے سنہ 2021-22 کے مالی سال میں انڈیا کی معیشت میں 10.6 فیصد مثبت ترقی کی پیش گوئی کی ہے۔

انڈین معیشت پر گہری نظر رکھنے والی ایک مشہور تنظیم سینٹر فار مانیٹرنگ انڈین اکانومی نے بی بی سی کے ساتھ ایک حالیہ رپورٹ شیئر کی ہے جس کے مطابق رواں مالی سال میں ترقی کی شرح منفی ہی رہے گی۔

اس بار یہ 7.7 فیصد کی شرح سے کم ہوگی۔ یہ ریزرو بینک آف انڈیا کے تخمینے سے زیادہ ہے جس میں 7.5 فیصد سکڑنے کا امکان ظاہر کیا گيا ہے۔

اس رپورٹ میں برآمدات میں 8.3 فیصد کمی اور درآمدات میں 20.5 فیصد کمی کا تخمینہ لگایا ہے۔ اس کے علاوہ طلب میں بہت زیادہ اضافہ نہیں ہوا ہے۔ بینکوں سے قرضوں کی مانگ میں بہت سست روی دیکھی گئی ہے کیونکہ بیشتر کارپوریٹس نے رواں مالی سال میں اپنے منصوبوں کو روک دیا ہے۔

لیکن نومبر سنہ 2020 سے قرض کی مانگ میں اضافہ ہوا ہے۔ انڈین معیشت کی نگرانی کے مرکز کی تازہ ترین رپورٹ کے مطابق 15 جنوری تک بینکوں میں قرضوں کی مانگ میں 6.1 فیصد کا اضافہ ریکارڈ کیا گیا ہے۔

وزارت خزانہ سے لے کر ریزرو بینک آف انڈیا تک تمام سرکاری اداروں نے دعوی کیا ہے کہ بازیابی وی (V) شکل میں ہورہی ہے۔ اس کا مطلب یہ ہے کہ لاک ڈاؤن کے دوران تمام علاقوں میں ترقی کی شرح کم ہوگئی تھی اور بازیابی کے دوران تمام شعبوں میں چوطرفہ بہتری ہے۔

ان کا کہنا ہے کہ 'معیشت کو وبائی امراض سے جو بہت بڑا نقصان پہنچا ہے اس کا علاج ایک سال کے بجٹ سے نہیں کیا جاسکتا۔ لیکن یہ ضروری ہے کہ بازیابی حکومت کی سربراہی میں ہو، جس کے لیے یہ دیکھنا ہوگا کہ حکومت کتنا خرچ کرتی ہے۔ اور مانگ پیدا کرنے کے لیے لوگوں کو کیا راحت فراہم کرتی ہے۔'


Summary: ایک برطانوی تھنک ٹینک کے مطابق چین 2028 تک امریکہ کو پیچھے چھوڑ کر دنیا کی سب سے بڑی معیشت بن جائے گا اور اس کے مطابق اس کی وجہ کورونا پر قابو پانے میں اس کی کامیابی ہے۔

چینی معیشت 2028 میں کیوں امریکہ سے آگے نکل جائے گی؟

ایک برطانوی تھنک ٹینک کے مطابق چین 2028 میں امریکہ سے آگے نکل کر دنیا کی سب سے بڑی معیشت بن جائے گا اور ایسا اس ادارے کے پچھلے اندازوں سے کم از کم پانچ سال پہلے ہی ہو جائے گا۔

سینٹر فار اکنامک اینڈ بزنس ریسرچ (سی ای بی آر) کے مطابق کووڈ۔19 کی عالمی وبا سے ’ماہرانہ‘ طریقے سے نمٹنے کی وجہ سے آنے والے برسوں میں اس کی ترقی کی شرح امریکہ اور یورپ کے مقابلے میں بڑھے گی۔

انڈیا 2030 میں دنیا کی تیسری سب سے بڑی معیشت بن جائے گا، اس وقت یہ درجہ جاپان کے پاس ہے۔

اگرچہ چین وائرس سے متاثر ہونے والا پہلا ملک تھا مگر ماہرینِ اقتصادیات کا کہنا ہے کہ اس نے تیز اور انتہائی سخت کارروائی کر کے بیماری پر کنٹرول پایا، اور اس کی اس حکمتِ عملی کی وجہ سے اسے معیشت کو تباہ کرنے والے ایسے لاک ڈاؤن بار بار نہیں لگانے پڑے جیسے دوسرے ممالک میں لگائے جا رہے ہیں۔

ماہرین کا کہنا ہے کہ اس کا نتیجہ یہ نکلا ہے کہ 2020 میں چین ہی دنیا کی وہ واحد بڑی معیشت ہے جیسے معاشی بدحالی کا سامنا نہیں کرنا پڑا ہے۔ ان کا خیال ہے کہ 2021 اور 2025 کے درمیان چین کی ترقی کی اوسط شرح 5.7 فیصد ہوگی۔

امریکہ کے حوالے سے ان کا کہنا ہے کہ اگرچہ 2021 میں وبا کے بعد اس کی معیشت بڑی تیزی سے مضبوط ہو گی لیکن اس کی ترقی 2022 اور 2024 کے درمیان میں آہستہ آہستہ 1.9 فیصد سالانہ کے حساب سے کم ہوتی جائے گی۔

اگرچہ امریکہ میں ہونے والے معاشی نقصان کو مانیٹری پالیسی اور ایک بہت بڑے امدادی پیکج کے ذریعے کم کیا گیا ہے لیکن شہریوں کو دیے جانے والے ایک نئے پیکج میں امداد پر سیاسی اختلاف کی وجہ سے تقریباً 1 کروڑ 40 لاکھ امریکی اس بنیادی مدد سے محروم رہ سکتے ہیں جس کے وہ منتظر ہیں۔

دوسری طرف جرمنی مضبوط معیشت کے حوالے سے اپنا چوتھا درجہ کھو بیٹھے گا جو کہ اس دہائی کے آخر میں اس کے پاس تھا اور سنہ 2030 سے یہ پانچویں بڑی عالمی معیشت بن جائے گا۔

سی ای بی آر کی رپورٹ کے مطابق ’کچھ عرصے سے امریکہ اور چین کے مابین اقتصادی جدوجہد اور سفارتی اثر و رسوخ دنیا کی معیشت پر چھایا رہا ہے۔‘

کووڈ۔19 کی عالمی وبا اور اس کے معاشی اثرات نے یقینی طور پر امریکہ کے مقابلے میں چین کو فائدہ پہنچایا ہے۔

لیکن وہ کہتے ہیں کہ باوجود اس کے کہ چین دنیا کی سب سے بڑی معیشت بن جائے گا، اس کا اوسط شہری امریکہ کے اوسط شہری سے کہیں زیادہ غریب رہے گا، اور اس کی وجہ چین کی امریکہ سے چار گنا زیادہ آبادی ہے۔


Summary: چین دنیا کی ایک طاقتور معیشت ہے اور تازہ اندازوں کے مطابق امریکہ کے ساتھ معاشی دوڑ میں چین 2028 تک اسے پیچھے چھوڑنے میں کامیاب ہو جائے گا۔ تاہم یاد رہے کہ ماضی میں آنے والی رپورٹز میں اندازہ لگایا جا رہا تھا کہ چین کو ایسا کرنے میں مزید پانچ برس لگ سکتے ہیں۔

معاشی دوڑ میں امریکہ سے آگے نکلنے میں چین کی مدد کون کر رہا ہے؟

چین کی معیشت 2025 تک 5.7 فیصد بہتری کا مظاہرہ کرے گی اور 2026 سے 2030 کے درمیان 4.5 فیصد بہتری کی امید ظاہر کی جا رہی ہے

چین دنیا کی ایک طاقتور معیشت ہے اور تازہ اندازوں کے مطابق امریکہ کے ساتھ معاشی دوڑ میں چین 2028 تک اسے پیچھے چھوڑنے میں کامیاب ہو جائے گا۔ تاہم یاد رہے کہ ماضی میں آنے والی خبروں میں اندازہ لگایا جا رہا تھا کہ چین کو ایسا کرنے میں مزید پانچ برس لگ سکتے ہیں۔

برطانیہ کے ادارے ’سینٹر فار اکنامک اینڈ بزنس ریسرچ کا کہنا ہے کہ کووڈ 19 کی وبا سے نمٹنے کے چین کے ماہرانہ اقدامات، آنے والے برسوں میں اس کی کامیابی کی راہ امریکہ اور یورپ کے مقابلے کہیں زیادہ آسان کرنے جا رہے ہیں۔

یہ ادارہ ہر برس 26 دسمبر کو معاشی دوڑ میں شامل ممالک اور اس دوڑ میں ان کے مقام کے بارے میں ایک فہرست جاری کرتا ہے۔

اس طرح دنیا کی دیگر معیشتوں کے برعکس چین 2020 میں اقتصاد بحران کو ٹالنے میں کامیاب رہا۔ تاہم اس برس چین کی معیشت نے اندازوں کے مطابق دو فیصد بہتری کا مظاہرہ کیا ہے۔

چین کے برعکس امریکہ کورونا وائرس سے ابھی تک سب سے زیادہ متاثرہ ملک ہے۔ وہاں 330,000 سے زیادہ افراد اس وبا سے متاثر ہو کر ہلاک ہو چکے ہیں اور تقریباً ایک کروڑ 80 لاکھ مصدقہ متاثرین سامنے آ چکے ہیں۔

عوام کو ہونے والے معاشی نقصان پر قومی پالیسیوں کی مدد سے قابو پانے کی کوشش کی جا رہی ہے، لیکن نئے پیکیج پر سیاسی اختلاف کے سبب خدشہ ہے کہ نئے برس میں تقریباً 1.4 کروڑ بے روزگار افراد، حکومت کی جانب سے ملنے والی امداد حاصل نہیں کر سکیں گے۔

رپورٹ کے مطابق ’کچھ عرصے سے عالمی معیشت کا موضوع امریکہ اور چین کے درمیان معیشت اور اجارہ داری کی جدوجہد کی عکاسی کر رہا ہے۔ کووڈ 19 کی وبا اور اس سے ہونے والے معاشی اثرات نے یقینی طور پر اس جدوجہد میں چین کو آگے بڑھنے کا موقع دیا ہے۔‘

رپورٹ کے مطابق عالمی معیشت میں چین کی حصہ داری سنہ 2000 میں 3.6 فیصد تھی جو کہ اب ایک ’اعلیٰ  آمدن والی معیشت‘ بننے کے بعد بڑھ کر 17.8 فیصد ہو گئی ہے۔

لیکن چین کے دنیا کی سب سے بڑی معیشت بننے کے بعد بھی اوسط چینی شخص معاشی اعتبار سے امریکہ کے ایک اوسط شخص کے مقابلے میں کہیں زیادہ غریب رہے گا، کیوں کہ چین کی آبادی چار گنا زیادہ ہے۔

2019 میں انڈیا برطانیہ کو پیچھے چھوڑ کر دنیا کی پانچویں سب سے بڑی معیشت بن گیا تھا۔ لیکن وبا کے سبب وہ ایک بار پھر پیچھے ہو گیا ہے۔

2024 تک انڈیا دوبار آگے نہیں بڑھ سکے گا۔ حالانکہ انڈیا 2027 تک جرمنی اور 2030 تک جاپان سے بھی آگے نکلنے میں کامیاب ہو جائے گا۔


Summary: سنہ 2020 دنیا بھر میں عام لوگوں کے لیے ایک انتہائی اندوہناک سال ثابت ہوا لیکن دنیا کے پانچ امیر ترین افراد کی دولت میں کئی گنا اضافہ ہوا۔

2020 میں پانچ شخصیات کی اربوں کی دولت میں اربوں کا اضافہ ہوا

پانچ امیر ترین افراد کی مجموعی دولت میں 300 بلین ڈالر سے زیادہ کا اضافہ ہوا

وہ پہلے ہی ارب پتی تھے لیکن ان کی دولت بہت سے لوگوں کے لیے اس مشکل سال 2020 میں اور بھی بڑھ گئی۔

بلاشبہ اب جو سال ختم ہو رہا ہے وہ بہت سے لوگوں کے لیے ایک مشکل سال تھا۔ دنیا بھر میں کوڈ 19 کی وبا کی وجہ سے سولہ لاکھ سے زیادہ اموات ہو چکی ہیں۔ معاشی لحاظ سے بھی دنیا کو ایک بحران کا سامنا ہے جس کی وجہ سے کاروبار بند ہوئے اور لاکھوں ملازمتوں کا نقصان ہو چکا ہے۔

تاہم کرۂ ارض کے امیر ترین لوگوں کے لیے یہ سال اتنا برا ثابت نہیں ہوا ہے۔

اس سال یعنی سنہ 2020 میں دنیا کے ارب پتیوں کی دولت میں ساتھ فیصد اضافہ ہوا لیکن امیر ترین لوگوں کی فہرست میں پہلے پانچ نمبر پر جو آتے ہیں ان کی مشترکہ دولت مجموعی طور پر 310.5 بلین ڈالر ہو گئی ہے۔

فوربز میگزین نے جب سے دنیا کے امیر ترین لوگوں کی سالانہ فہرست جاری کرنی شروع کی ہے اس وقت سے یہ پہلا سال ہے جس کے دوران کسی ارب پتی کی دولت میں صرف بارہ مہینوں میں اتنا زیادہ اضافہ دیکھنے میں آیا ہو۔

برقی توانائی سے چلنے والی گاڑیوں کی ریکارڈ توڑ فروخت کی بدولت ٹیسلا کے کاروبار میں غیر معمولی اضافہ ہوا۔ دوسری طرف مسک کی ایک اور کمپنی، سپیس ایکس نے بھی ایک سال میں ترقی کی اور خلانوردوں کو خلا میں بھیجنے کی پہلی نجی کمپنی بن گئی۔

ان کی مجموعی دولت میں 72 بلین ڈالر سے زیادہ کا اضافہ ہوا ہے۔ وبائی امراض کی وجہ سے آن لائن فروخت میں تیزی سے ایمیزون کی آمدنی میں غیر معمولی اضافہ ہوا۔

ژونگ ستمبر میں چین کے سب سے امیر شخص بن گئِے تھے جب ان کی بوتلوں میں پانی فروخت کرنے والی کمپنی نونگ فو سپرنگ نے سٹاک مارکیٹ میں اپنے حصص فروخت کر کے اپنی دولت میں 1.1 بلین ڈالر سے زیادہ کا اضافہ کیا۔

فرانسیسی ارب پتی برنارڈ ارنولٹ اپنے ملک کے سب سے امیر شخص ہیں اور فوربس میگزین نے انھیں اپنے امیر ترین افراد کی فہرست میں پہلے ندوسرے پر رکھا، حالانکہ بلوم برگ کی درجہ بندی نے انھیں چوتھے نمبر پر رکھا ہے۔

ان کی کمپنی کا تعلق جس گروپ سے ہے اس کے لیے سنہ 2020 ایک مشکل سال تھا لیکن اس کے باوجود ارنولٹ کی دولت میں 30 فیصد سے زیادہ اضافہ ہوا۔

بلومبرگ کے اعداد و شمار کے مطابق 2020 میں ان کی مجموعی مالیت میں 28.1 بلین ڈالر کا اضافہ ہوا (مجموعی طور پر 35.3 ارب ڈالر)۔

2020 میں گلبرٹ کی مالی حیثیت میں حیرت انگیز اضافہ (جس میں ایک سال میں چھ گنا اضافہ ہوا) کو ’کوئیکن لون‘ کے حصص کی فروخت سے ہوا۔


Summary: پاکستان نے استنبول تک ریل سروس بحالی کے منصوبے کی حامی بھر لی ہے۔ اس وقت اس ٹرین کو کس طرح کے مسائل کا سامنا ہے اور پاکستان اس سروس کو چلانے کے لیے کتنا تیار ہے۔ بی بی سی نے ان سوالوں کے جواب جاننے کے لیے پاکستانی حکام اور ماہرین سے بات کی ہے۔

اسلام آباد، تہران، استنبول ریل سروس کی بحالی کا خواب حقیقت کیسے بن سکتا ہے؟

قونصلر جنرل بلال پاشا کے مطابق اس منصوبے کی بحالی کا فیصلہ دو ہفتے قبل ایک آن لائن اجلاس کے دوران کیا گیا ہے۔ بلال پاشا کے مطابق تینوں ممالک نے اس ٹرین سروس سے متعلق اپنی اپنی رپورٹس پیش کیں اور اس سروس سے متعلق مسائل اور مشکلات کا ذکر کیا۔

ان کے مطابق ترکی کی صدارت میں ہونے والے اس اجلاس میں ٹرین سروس کو تیز رفتار اور باقاعدہ بنانے کے لیے ایک دوسرے کو فنی مدد دینے پر بھی اتفاق کیا گیا ہے۔ اس اجلاس میں یہ فیصلہ ہوا کہ مسائل کے باوجود جو سروس اس وقت دستیاب ہے اسے باقاعدگی سے چلایا جائے اور پھر بعد میں اس میں بہتری لا کر اسے مزید تیز تر بنایا جائے۔

اس وقت اس ٹرین کو کس طرح کے مسائل کا سامنا ہے اور یہ اپنے اہداف حاصل کرنے میں کس حد تک کامیاب رہی ہے؟ پاکستان اس سروس کو چلانے کے لیے کتنا تیار ہے اور اس کی بحالی کے پیچھے کیا محرکات ہیں؟

بی بی سی نے ان سوالوں کے جواب جاننے کے لیے پاکستانی حکام، ماہرین اور تاجروں کے نمائندوں سے بات کی ہے لیکن اس تفصیلی بحث سے قبل اس کنٹینر ٹرین سروس کے تاریخی پس منظر پر نظر دوڑانا ضروری ہے۔

کوئٹہ چیمبر آف کامرس سے وابستہ صلاح الدین خلجی نے بی بی سی کو بتایا کہ تاجر برادری اس سروس کی بحالی سے خوش ہے تاہم ان کے مطابق اس کو مؤثر بنانے کے لیے پاکستانی حکومت کو تاجروں کو درپیش مسائل حل کرنے ہوں گے۔

ان کے خیال میں اگلے سال سے جس سروس کی بحالی پر اتفاق ہوا ہے وہ ٹرین ایک ہفتے سے دس دن تک اسلام آباد سے استنبول تک اپنا سفر مکمل کر سکے گی جبکہ سمندری جہاز کو پاکستان سے استنبول تک 21 دن لگ جاتے ہیں۔

سیکریٹری ٹی ڈی اے پی کا کہنا ہے کہ اس سروس کو بہتر بنانے کے لیے اس بات کو بھی یقینی بنانا ضروری ہے کہ یہاں سے جب ٹرین استنبول تک سامان لے کر جائے تو پھر کوئی ایسا نظام پہلے سے ایسا ہونا چائیے کہ واپسی پر وہی ٹرین کچھ لے کر بھی واپس آئے۔

بلال پاشا کا کہنا ہے کہ اس وقت پاکستان علاقائی روابط بڑھانے کی ڈگر پر چل پڑا ہے اور اب یہ امید بھی کی جا رہی ہے کہ سی پیک کے ذریعے پاکستان گوادر تک اپنی ریل کی پٹڑی کو بہتر بنا سکے گا اور یوں تجارتی حجم کو بھی بڑھا سکے گا۔

پاکستانی حکام کے مطابق تاجر برادری نے اس ریل گاڑی میں دلچسپی کا اظہار کیا ہے کیونکہ اس کنٹینر سروس کا خرچہ کم ہو گا اور کم وقت میں سامان یورپ کی منڈیوں تک پہنچایا جا سکے گا۔


Summary: بہت سے لوگ سمجھتے ہیں کہ سنہ 2020 ابتدا سے اختتام تک کافی بُرا سال رہا ہے۔ ظاہر ہے کہ اس برس بہت کچھ بُرا ہوا ہے لیکن شہ سرخیوں کے مقابلے بہت سی ایسی چیزیں تھیں جو ماضی میں بھی ہوچکی ہیں۔

تاریخ کے وہ بدترین سال جن کے آگے 2020 کچھ بھی نہیں

یقیناً سال 2020 کچھ لوگوں کے لیے بُرا تھا، لیکن ماضی میں ہم اس سے بھی بُرے ادوار دیکھ چکے ہیں

لیکن تاریخ پر نظر ڈالیں تو ہمیں معلوم ہوتا ہے کہ صورتحال اس سے بھی زیادہ مشکل ہوسکتی تھی اور شاید تاریخی پس منظر جان کر ہمیں لگے کہ سنہ 2020 درحقیقت اتنا بھی برا نہیں تھا!

اس تحریر میں ہم یہ جائزہ لیں گے کہ 2020 میں کیا کچھ بُرا ہوا اور ماضی کے مقابلے یہ کتنا مشکل سال تھا۔

جانز ہاپکنز یونیورسٹی کے اعداد و شمار کے مطابق اب تک دنیا بھر میں سات کروڑ 45 لاکھ افراد میں کورونا وائرس کی تشخیص ہوچکی ہے جبکہ کووڈ 19 سے 16 لاکھ اموات ہوئی ہیں۔

اگرچہ یہ دنیا کی بدترین عالمی وباؤں میں سے ایک ہے لیکن صورتحال ماضی میں اس سے بھی زیادہ سنگین تھی۔

عالمی وبا سے معیشت کو بھی کافی نقصانات پہنچا اور اس کی وجہ سے دنیا بھر میں کئی لوگوں کا روزگار متاثر ہوا ہے۔

یہ سچ ہے کہ دنیا کے بیشتر حصوں میں لوگوں کو زیادہ وقت گھر پر ہی گزارنا پڑا اور اس دوران وہ اپنے پیاروں سے بھی نہ مل پائے۔

2020 میں صورتحال کافی مشکل رہی، لیکن آثار قدیمہ کے بعض ماہرین کا خیال ہے کہ یہ سال 536 سنہ جتنا بُرا نہیں تھا

یہ سمجھا جاتا ہے کہ آتش فشاں سے پیدا ہونے والی یہ دھند یورپ، ایشیا اور دنیا کے دیگر حصوں تک پھیلی۔ اس سے سردی کی شدید لہر نے کئی علاقوں کو اپنی لپیٹ میں لے لیا۔

ان کا کہنا ہے کہ انسانیت کی بقا غاروں میں رہ کر ممکن ہوئی۔ افریقہ کے جنوبی ساحل پر ایسے ہی غار موجود ہیں۔ ان میں سے ایک غار کا نام ’جنت کا باغ‘ (گارڈن آف ایڈن) ہے۔ یہاں لوگوں نے سمندری غذا (سی فوڈ) پر گزارا کرنا سیکھا۔

دھماکے کے بعد کئی دہائیوں تک شہر میں خطرناک دھند چھائی رہی جس کی وجہ سے آج بھی لوگ متاثر ہو رہے ہیں۔

لیکن آئیے اس سال میں ہونے والی کچھ اچھی باتوں پر بھی نظر دوڑاتے ہیں۔ یہ ایسا سال تھا جس میں۔۔۔

اور یہ وہ سال ہے جس میں کملا ہیرس نے تاریخ رقم کی ہے۔ نائب صدر منتخب ہونے والی وہ پہلی خاتون ہیں، پہلی سیاہ فام خاتون ہیں، پہلی خاتون ہیں جن کا تعلق جنوبی ایشیائی برادری سے ہے، اور وہ پہلی خاتون ہیں جو تارکین وطن کی بیٹی ہے۔

اگر یہ اچھی باتیں آپ کے لیے ناکافی ہیں تو یہ بھی ظاہر ہے کہ کسی وقت پر ہمیں یہ زمین چھوڑنی پڑے گی۔ اکتوبر میں ناسا نے اعلان کیا تھا کہ چاند پر ہمارے ماضی کے مشاہدے سے زیادہ پانی ہے۔ یہ ایسی دریافت ہے جس سے مستقبل کے مشن اور بھی اہم ہوسکتے ہیں۔


Summary: پی آئی اے کے سی ای او ایئر مارشل ارشد ملک کا کہنا ہے کہ اس سکیم کا آئیڈیا پہلی بار 2018 میں حکومت کو پیش کیا گیا تھا جس کے بعد تمام متعلقہ اداروں سے منظوری کے بعد اب اس سکیم کو ملازمین کو متعارف کرایا گیا ہے۔

پی آئی اے: کیا رضاکارانہ ریٹائرمنٹ سکیم سے مالی بحران پر قابو پایا جاسکے گا؟

اگر تھوڑا پیچھے جائیں تو معلوم ہوتا ہے کہ پی آئی اے کی انتظامیہ نے کئی بار واضح کیا ہے کہ وہ شدید مالی بحران سے دو چار ہیں۔ اس حوالے سے ادارے کی طرف سے پہلے بھی کئی مرتبہ ایسی سکیمیں متعارف کروائی گئی ہیں جن سے توقع کی گئی کہ یہ ادارے کو اس بحران سے نکالنے میں مددگار ثابت ہوں گی۔

پی آئی اے کے سی ای او ایئر مارشل ارشد ملک کا کہنا ہے کہ وی ایس ایس سکیم ان کی جامع اصطلاحات کا حصہ ہے جو پی آئی اے کو معاشی طور پر مستحکم بنانے میں مددگار ثابت ہوگی۔ ان کا کہنا ہے کہ اس سکیم کا آئیڈیا پہلی بار 2018 میں حکومت کو پیش کیا گیا تھا جس کے بعد تمام متعلقہ اداروں سے منظوری کے بعد اب اسے ملازمین کو پیش کیا گیا ہے۔

سی ای او ایئر مارشل ارشد ملک کا کہنا ہے کہ اس سکیم سے ملازمین کا فائدہ ہوگا۔ ان کا کہنا تھا کہ اس سکیم کے ذریعے پہلے سال میں  4.5 ارب کی بچت ممکن ہوسکے گی۔ جبکہ ضروری اور غیر ضروری ملازمین کی تقسیم سے پچیس فیصد فائدہ ہوسکے گا۔

یہ رپورٹ پاکستان کے سابق چیف جسٹس میاں ثاقب نثار نے ادارے سے طلب کی تھی تاکہ ادارے کے معاشی پلان اور اس کے مستقبل کے بارے میں معلومات حاصل کی جاسکیں۔ پی آئی اے نے 14 دسمبر کو جمع کی گئی رپورٹ میں بتایا ہے کہ خسارے کے باعث ادارہ اپنے ملازمین کی تعداد کو 13000 سے کم کر کے 7500 تک لانا چاہتا ہے۔

اس رپورٹ کے مطابق ایسا دو طریقوں سے ممکن بنایا جا رہا ہے: ایک طرف ملازمین کے لیے ادارے سے رضاکارانہ طور پر علیحدہ ہونے کی سکیم متعارف کروائی  جائے گئی جسے ’والنٹری سیپریشن سکیم‘ (وی ایس ایس) کہا جاتا ہے۔ اس سکیم کو 58 سال سے کم عمر کے افراد اپنے لیے منتخب کرسکتے ہیں۔ اس سکیم کے ذریعے 2500 ملازمین کو پی آئی اے آپشن دے گا کہ انھیں 'عزت و احترام کے ساتھ' ادارے سے علیحدہ کر دیا جائے۔

دوسری جانب سپریم کورٹ نے دو روز قبل ہونے والی سماعت کے دوران جمع کروائی گئی رپورٹ اور پی آئی اے کی اب تک کی کارکردگی کو غیر مطمئن قرار دیا ہے۔ تاہم پی آئی اے کے ترجمان کا مہنا ہے کہ اس اقدام سے ایئر لائن کو معاشی ریلیف ملے گا۔

کراچی سے تعلق رکھنے والے بیرسٹر صلاح الدین احمد نے بی بی سی کو بتایا کہ کئی اداروں نے ماضی میں بھی وی ایس ایس سکیم کا استعمال کیا ہے مثلاً یونائیٹڈ بینک اور حبیب بینک تاہم پی آئی اے میں اس سکیم کا اطلاق کس طریقے سے کیا جائے گا، اس کے بارے میں ہر ادارے کے مختلف قوانین موجود ہیں جن کا ذکر ملازمین کے کانٹریکٹ میں بھی کیا جاتا ہے۔


Summary: آصف انعام کا کہنا ہے اگر صرف پاور لومز کی بات ہی کی جائے تو 10 سے 20 لاکھ پاور لومز جو بند پڑی ہوئیں تھی وہ دوبارہ فعال ہو چکی ہیں اور صرف پاور لومز ہی لاکھوں لوگوں کو روزگار فراہم کر رہی ہیں۔

کیا پاکستانی ٹیکسٹائل صنعت عالمی سطح پر انڈیا کی جگہ لے رہی ہے؟

ایک ٹیکسٹائل مل کے مالک آصف انعام نے اس بارے میں بتایا کہ یہ شعبہ اس وقت اپنی پوری پیداواری استعداد پر کام کر رہا ہے جس کی ایک بڑی وجہ اسے ملنے والے آرڈرز ہیں تو اس کے ساتھ ساتھ حکومت کی جانب سے دی جانے والی مراعات بھی اس کی پیداوار کو بڑھانے میں مدد فراہم کر رہی ہیں۔

پارلیمانی سیکریٹری برائے تجارت، صنعت و پیداوار عالیہ حمزہ ملک نے ٹیکسٹائل کے شعبے کی اچھی کارکردگی میں تسلسل کی امید کا اظہار کیا اور اس کی سب سے بڑی وجہ ان کے مطابق حکومت کی پالیسیاں ہیں جو اس شعبے کو پوری طرح مدد فراہم کر رہی ہیں۔

انھوں نے کہا اس شعبے کی کارکردگی میں آنے والے دنوں میں مزید بہتری کا اندازہ اس بات سے لگایا جا سکتا ہے کہ نا صرف ٹیکسٹائل کا شعبہ اپنی پوری استعداد پر چل رہا ہے بلکہ پاور لومز بھی اپنی پوری گنجائش پر کام کر رہی ہیں۔

عالیہ ملک نے کہا کہ اس سلسلے میں حکومت پوری طرح  آگاہ ہے اور کاٹن کی درآمد پر ریگولیٹری ڈیوٹی کم کرنے پر بھی کام ہو رہا ہے۔ انھوں نے بتایا کہ اگر ملک میں کاٹن کی پیداوار کم ہو رہی ہے تو اس کی وجہ کپاس کے زرعی رقبے کے قریب و جوار میں شوگر ملیں لگانا ہے جس کی وجہ سے کسان کپاس چھوڑ کر گنے کی پیداوار کر رہے ہیں۔ انھوں نے اس کا الزام گذشتہ حکومتوں کو دیتے ہوئے کہا کہ وہ اس کی ذمہ دار ہیں۔

آصف انعام کا کہنا ہے کہ ٹیکسٹائل کے شعبے کی بحالی اور اس سے جڑے شعبے پاور لومز کی بات کی جائے تو روزگار کے بے پناہ مواقع پیدا ہوئے ہیں۔

انھوں نے کہا اگر صرف پاور لومز کی بات ہی جائے تو 10 سے 20 لاکھ پاور لومز جو بند پڑی ہوئیں تھی وہ دوبارہ فعال ہو چکی ہیں اور ایک محتاط اندازے کے مطابق ایک لوم پر ایک سے دو لوگ کام کرتے ہیں، صرف پاور لومز ہی لاکھوں لوگوں کو روزگار فراہم کر رہی ہیں۔

عالیہ ملک کا کہنا تھا کہ جب سنہ 2016 میں ملک میں ٹیکسٹائل کی میں صنعت بند ہونا اور یہاں سے ٹیکسٹائل ملز بنگلہ دیش منتقل ہو رہی تھیں تو بین الاقوامی میڈیا کے مطابق اس نے لاکھوں افراد کو بیروزگار کیا۔ اب جب کہ ملکی ٹیکسٹائل ایک مرتبہ مکمل طور پر بحال ہو رہی ہے اور  اس کے ساتھ بند پڑی پاور لومز بھی چل پڑی ہیں تو یہ اندازہ لگانا مشکل نہیں کہ روزگار کے کتنے زیادہ مواقع پیدا ہو گئے ہیں۔


Summary: انڈیا نے جنوبی افریقہ کے ساتھ مل کر ورلڈ ٹریڈ آرگنائزیشن میں ویکسین کے استحقاق سے متعلق قوانین میں عارضی تبدیلیوں کے لیے ایک درخواست دی ہے جو اگر منظور ہو گئی تو کووڈ کی ویکسین کی قیمت میں کمی ممکن ہو گی۔ پاکستان نے بھی اس درخواست کی حمایت کی ہے۔

انڈیا اور پاکستان کشیدگی کے باوجود کس معاملے پر ایک دوسرے کے ساتھ ہیں؟

انڈیا نے جنوبی افریقہ کے ساتھ مل کر عالمی تجارتی تنظیم ورلڈ ٹریڈ آرگنائزیشن میں ویکسین کے پیٹنٹ یعنی استحقاق قوانین میں عارضی تبدیلیوں کے لیے ایک درخواست دی ہے جو اگر منظور ہو گئی تو اس سے کووڈ کی ویکسین کی قیمت میں کمی ممکن ہو سکے گی، پاکستان نے بھی اس درخواست کی حمایت کی ہے۔

پاکستان کے دفتر خارجہ نے اس پر ردعمل دیتے ہوئے ایک بیان میں کہا ہے کہ پاکستان وبا کے آغاز سے ہی عالمی برادری سے ٹیکنیکل مہارت اور وسائل کو کورونا کی ویکسین کی تیاری کے لیے یکجا کرنے کی ضرورت پر زور دیتا آیا ہے۔

پاکستانی وزارت خارجہ کے بیان کے مطابق ورلڈ ٹریڈ آرگنائزیشن میں کورونا ویکسین کی تیاری کے متعلق جمع کروائی گئی درخواست کا مقصد دوا ساز کمپنیوں کو اس ویکیسن کے بنیادی فارمولے سے مدد لے کر سستی ویکسین بنانے کی اجازت دینا ہے تاکہ وہ سب کی پہنچ میں ممکن ہو سکے۔

ماضی میں بہت سے ترقی پذیر ممالک نے اس طرح کے خدشات کے وجہ سے ’جنیرک میڈیسن‘  یعنی بنیادی فارمولے کے تحت ادویات تیار کی ہیں جو کہ سستی ہوتی ہیں۔ لیکن اگر کسی ملک کی جانب سےایسی درخواست قبول نہ ہو تو اس طرح کا فعل عالمی تجارتی تنظیم کے پیٹنٹ قانون یعنی حقوق استحقاق کے قوانین کی خلاف ورزی سمجھا جاتا ہے۔

عالمی تجارتی تنظیم میں زیر غور تجویز میں کہا گیا ہے کہ ’عالمی ہنگامی صورتحال کو مدنظر رکھتے ہوئے ورلڈ ٹریڈ آرگنائزیشن کے ممبران کے لیے مل کر کام کرنا ضروری ہے تاکہ یہ یقینی بنایا جاسکے کہ ویکسین اور دوائیوں کی تحقیق، ترقی، پیداوار اور کووڈ کا مقابلہ کرنے کے لیے ضروری طبی ادویات کی فراہمی میں رکاوٹیں پیدا نہ کریں۔‘

اس درخواست کے حامیوں کا مطالبہ ہے کہ ورلڈ ٹریڈ آرگنائزیشن کی یہ رعایت تب تک رہے گی جب تک عالمی سطح پر ویکسین دستیاب نہ ہوں اور دنیا کی اکثریت آبادی کووڈ سے محفوظ نہ ہو جائے۔

پاکستان کے ساتھ ساتھ بنگلہ دیش، سری لنکا، نیپال، مصر اور انڈونیشیا جیسے ممالک نے بھی اس درخواست کی حمایت کی ہے۔ جبکہ یورپی یونین، امریکہ، برطانیہ، جاپان، آسٹریلیا اور برازیل چاہتے ہیں کہ کووڈ ویکسین کے پیٹنٹ پر عالمی تجارتی تنظیم کی عملداری جاری رہے۔

امریکی اخبار نیویارک ٹائمز کے مطابق ورلڈ ٹریڈ آرگنائزیشن کے 164 ممبران میں سے 100 سے زیادہ نے اس تجویز کی حمایت کی ہے۔

سول سوسائٹی کی ایک تنظیم نے بھی ورلڈ ٹریڈ آرگنائزیشن کو ایک خط کے ذریعے اس درخواست کی حمایت کرتے ہوئے کہا ہے کہ عالمی سطح پر کورونا کی ویکسین کی تیاری اور ہر طبقہ تک اس کی پہنچ کو ممکن بنانے کے لیے اقدامات اٹھائے جائیں۔


Summary: انڈیا میں کسانوں کی تحریک کی تاریخ پرانی ہے اور گذشتہ سو برسوں میں پنجاب، ہریانہ، بنگال، جنوبی اور مغربی انڈیا میں بہت سارے مظاہرے ہوئے ہیں لیکن اس بار کسان انڈین حکومت سے کیا چاہتے ہیں اور حکومت کا ردعمل کیا ہے؟

انڈیا کے کسان آخر چاہتے کیا ہیں؟

انڈیا میں کسانوں کی تحریک کی تاریخ پرانی ہے اور گذشتہ سو برسوں میں پنجاب، ہریانہ، بنگال، جنوبی اور مغربی انڈیا میں بہت سارے مظاہرے ہوئے ہیں۔

مرکزی حکومت یہ کہتی رہی ہے کہ حقیقت میں نیا قانون صرف کسانوں کے مفاد کی بات کرتا ہے کیونکہ اب کسان اپنی فصلیں نجی کمپنیوں کو بیچ پائیں گے اور زیادہ رقم کمائیں گے۔ لیکن کسان تنظیموں نے اس پیشکش کو اس بنیاد پر مسترد کر دیا ہے کہ انھوں نے تو یہ کبھی طلب ہی نہیں کیا تھا۔

انھوں نے کہا کہ ’یہ بھی مطالبہ ہے کہ خریداری مراکز زیادہ فصلوں کے لیے اور زیادہ ریاستوں میں کھولے جائیں تاکہ زیادہ سے زیادہ کسانوں کو فائدہ ہو۔ لیکن حکومت نے زیادہ تر پنجاب، ہریانہ اور مغربی اتر پردیش جیسی ریاستوں میں خریداری کے مراکز کھولے ہیں۔ اس کی وجہ سے وہاں خریداری زیادہ اور دوسری ریاستوں میں کم ہوتی ہے۔ یہ مطالبہ بھی کیا گیا ہے کہ متعدد جگہوں پر کانٹریکٹ فارمنگ ہو رہی ہے لیکن اس کا کوئی ضابطہ نہیں بنا ہے، جس کے لیے قانون لایا جائے۔‘

لیکن زیادہ تر تبدیلیاں سست رفتار رہی ہیں جس میں کسانوں کے مفادات رکھنے کے دعوؤں پر بھی سیاست کی گئی ہے۔ پارلیمنٹ میں اس نئے قانون پر ہاتھا پائی ہوئی ہے اور حزب اختلاف نے حکومت پر کسانوں کی رائے نہ لینے کا الزام لگایا ہے۔

حکومت کا کہنا ہے کہ نئے قانون کی مدد سے کسانوں کو مزید آپشن ملیں گے اور ان کو قیمت بھی اچھی ملے گی۔ اس کے علاوہ زرعی منڈیوں، پروسیسنگ اور بنیادی ڈھانچے میں نجی سرمایہ کاری کی حوصلہ افزائی کی جائے گی جبکہ کسانوں کو لگتا ہے کہ نئے قانون سے ان کا موجودہ تحفظ بھی ختم ہوجائے گا۔

انڈین حکومت میں کسانوں کے قومی کمیشن کے سابق ممبر وائی ایس نندا کا خیال ہے کہ زراعت کے میدان میں ’تجربات زیادہ ہوئے ہیں اور اصل کام کم۔‘

جبکہ حکومت کا کہنا ہے کہ خراب مارکیٹنگ کی وجہ سے کسانوں کو اچھی قیمتیں نہیں مل رہی ہیں لہذا نجی کمپنیوں اور سٹوریج گوداموں کو لانے سے ویلیو چین میں کاشتکاروں کے قد میں اضافہ ہو گا۔

نئے قانون میں منڈیوں کے اثر و رسوخ کو کم کرنے سے شاید حکومت کا یہی ارادہ ہے لیکن ماہرین کا خیال ہے کہ اس عمل میں ایک چیز کی کمی رہی ہے۔

ان کے بقول اس کا سب سے بدترین حل قانون واپس لینا ہوگا۔ ’پھر تو مطلب جو تیس سال کا کام ہوا ہے وہ ختم ہوجائے گا۔ دوسرا کہ انھیں یہ کہنا پڑے گا کہ ایم ایس پی چلے گا، سسٹم چلے گا اور مستقبل میں حکومت کو یہ وضاحت کرنی ہوگی کہ یہ نظام بہت ہی غیر مؤثر ہے۔ ان کو کچھ نہ کچھ دینا پڑے گا۔‘


Summary: انڈیا میں کسانوں کی تحریک میں شامل مائیں، نانیاں اور دادیاں کو ملک کی تاریخ بدلنے نکلی ہیں اور حکومتی سختی کے باوجود ڈٹی ہوئی ہیں۔

کسان تحریک کی نانیاں دادیاں: بچوں نے کہا ’اماں جِت کے آئیو‘

سال بھر آکسفورڈ میں انڈیا، سیاست اور سیاسی ایکٹیوزم سے دور رہنے کے بعد میری انڈیا واپسی اس وقت ہوئی جب کسانوں کا احتجاج پنجاب سے ہوتا ہوا دلی کی سرحد تک آ پہنچا تھا، جہاں ایسا لگ رہا تھا کہ مسلح دلی پولیس خار دار تاروں کے پیچھے حملے کی تیاری کر رہی ہے۔

میں نے قرنطینہ کا وقت پنجاب میں اپنے گھر پر گزارنے کے بعد آزادی کے پہلے دن کسانوں کی ’دلی چلو‘ کی کال پر عمل کرتے ہوئے جالندھر سے دلی اور ہریانہ کے درمیان سنگھو سرحد کا رخ کیا جہاں مظاہرین دھرنا دیے بیٹھے ہیں۔  .

جن ٹرالیوں میں بیٹھ کر یہ مظاہرین یہاں پہچے انہیں رہنے کے لیے شیلٹر میں تبدیل کر دیا گیا ہے۔ سڑکوں کے کنارے کھانے پینے کی اشیا، بجلی اور بیت الخلا کے لیے ٹینٹ لگائے گئے ہیں۔ دن میں چوبیس گھنٹے لنگر پکتا اور تقسیم ہوتا ہے۔

اپنے گھوڑوں اور کرپانوں کے ساتھ وہ پولیس اور مظاہرین کے درمیان تیار کھڑے ہیں۔ وہ کہتے ہیں کہ اگر پولیس نے مظاہرین پر حملہ کرنے کی کوشش کی تو انہیں پہلے نہنگ فوج سے نمٹنا ہوگا۔

میری ملاقات نیلم گھمن اور جسبیر کور سے ان کے نئے گھر میں ہوئی۔ وہ آٹھ دیگر خواتین کے ساتھ ایک ٹرالی میں رہتی ہیں جس کے اوپر پلاسٹک کی چھت چڑھائی گئی ہے۔

نیلم نے بتایا کہ ان کے دو بچے ہیں، چودہ سال کا بیٹا اور انیس سال کی بیٹی۔ ان کے شوہر بھی ان کے ساتھ احتجاج میں شامل۔ بچوں کو ان کی دادی اور دیگر رشتہ داروں کے پاس چھوڑ کر آئے ہیں۔

نیلم گھمن نے پچھلے سال سی اے اے کے خلاف چلنے والے شاہین باغ احتجاج کے بارے میں بات کرتے ہوئے کہا کہ، ’اب تو وہ وقت آ گیا ہے کہ کوئی بھی تحریک ہو عورتیں بھی پیش پیش ہوتی ہیں۔ آپ نے شاہین باغ کو دیکھا، ہمیں بہت کچھ سیکھنے کو ملا اور پنجاب میں ان کے حق میں آواز اٹھائی اور آج ہمارے وہ بہنیں ہمارے مشکل وقت میں ہمارے ساتھ کھڑی ہیں۔‘

اس سب کے درمیان کورونا وائرس کی وبا بھی منڈلا رہی ہے اور میرے سامنے بیٹھی یہ خواتین کو دیگر بڑے عمر کے کسانوں کی طرح اس وبا سے کافی خطرہ ہے۔

جسبیر نے فون اٹھایا اور دیکھتے ہی دیکھتے انڈیا کی اس نئی زرعی تحریک کی قیادت کرنے والی یہ خواتین حکومت کی پالیسیوں کے خلاف اپنی جان پر داؤ لگانے والے مظاہرین سے پیار کرنے والی مائیں اور نانیاں بن گئیں۔

میں نے گھر پر بنی پنی کی چپچپاہٹ والے اپنے ہاتھوں سے ریکارڈر بند کر دیا اور ہم سب جسبیر کے تین سالہ نواسے سے باتیں کرنے لگے۔

٭گرمہر کور کو ٹائم میگزین نے سنہ 2017 میں اپنی ’اگلی نسل کے لیڈرز’ کی فہرست میں شامل کیا۔ وہ آج کل ’ڈیجیٹل پیس ناؤ‘ نامی غیر سرکاری ادارے کے ساتھ سائیبر وارفئیر کے خلاف کام کر ہی ہیں۔


Summary: پاکستان میں ٹیکس اکٹھا کرنے والے وفاقی ادارے فیڈرل بورڈ آف ریوینو (ایف بی آر) نے آٹھ دسمبر 2020 کی ڈیڈ لائن تک 17 لاکھ انکم ٹیکس گوشوارے جمع کیے ہیں جو کہ گذشتہ سال کے مقابلے میں 40 فیصد کم ہیں۔

انکم ٹیکس ریٹرنز میں 40 فیصد کمی: ملک اضافی ٹیکس کیوں جمع نہیں کر پا رہا؟

پاکستان میں ٹیکس اکٹھا کرنے والے وفاقی ادارے فیڈرل بورڈ آف ریوینو (ایف بی آر) کے پاس آٹھ دسمبر 2020 کی ڈیڈ لائن تک 17 لاکھ انکم ٹیکس گوشوارے جمع ہوئے ہیں جو کہ گذشتہ سال کے مقابلے میں 40 فیصد کم ہیں۔ سنہ 2019 میں 29 لاکھ انکم ٹیکس گوشوارے جمع ہوئے تھے۔

یاد رہے کہ پاکستان کے وزیر اعظم عمران خان اقتدار میں آنے سے قبل ٹیکسوں کے حصول کو تین گنا بڑھانے کا دعویٰ کر چکے ہیں اور انھوں نے اپنے متعدد بیانات میں دعویٰ کیا تھا کہ پاکستان تحریک انصاف کی حکومت اقتدار میں آنے کے بعد ایک سال میں آٹھ ہزار ارب سے زیادہ کا ٹیکس جمع کر کے دکھائے گی۔

پاکستان کی وفاقی حکومت نے اس مالی سال میں چار ہزار 900 ارب روپے کا ٹیکس اکٹھا کرنے کا ہدف مقرر کیا ہے۔ اس مالی سال کے پہلے پانچ ماہ میں جمع ہونے والا ٹیکس گذشتہ سال کے ان مہینوں کے مقابلے میں چار فیصد زائد ہے۔

تاہم پاکستان کو پورے مالی سالی میں ٹیکس کا ہدف حاصل کرنے کے لیے گذشتہ مالی سال کے مقابلے میں 23 فیصد مزید ٹیکس اکٹھا کرنا ہے جو ٹیکس امور اور معیشت کے ماہرین کے مطابق بہت مشکل نظر آتا ہے۔

آٹھ دسمبر کو ختم ہونے والی ڈیڈ لائن میں کم انکم ٹیکس گوشواروں کا جمع ہونا بھی اس بات کی نشاندہی کرتا ہے کہ اس سال کے بجٹ میں ٹیکس کے ہدف کا حصول بہت مشکل ثابت ہو گا۔

ٹیکس امور کے ماہر اشفاق تولہ نے بتایا کہ اگر مالی سال 2020 میں اکٹھا ہونے والے ٹیکس میں سے سیلز ٹیکس ریفنڈ کی رقم نکال دی جائے تو باقی رہ جانے والے ٹیکس کی مالیت گذشتہ مالی سال سے کم ہو جائے گی۔

واضح رہے کہ پاکستان میں گذشتہ مالی سال میں اکٹھا ہونے والا تقریباً چار ہزار ارب روپے کا ٹیکس اس ہدف کے مقابلے میں بہت کم ہے جو اس سال کے بجٹ میں 5400 ارب رکھا گیا تھا اور پھر اسے نظر ثانی کر کے گھٹا دیا گیا۔

ایف بی آر کی سالانہ ریونیو بک کے اعداد و شمار کے مطابق گذشتہ مالی سال میں پاکستان کا ٹیکس ٹو جی ڈی پی تناسب 9.6 فیصد تک گر گیا جس کی ایک وجہ کورونا وائرس کی وجہ سے معیشت میں پیدا ہونے والے بحران کو قرار دیا گیا۔

پاکستان کے سابق وزیر خزانہ ڈاکٹر حفیظ پاشا نے کہا کہ اس سال انکم ٹیکس گوشوارے کم جمع ہونے کی ایک ہی وجہ نظر آتی ہے وہ کورونا وائرس کی وجہ سے لوگوں کے روزگار پر پڑنے والی ضرب ہے۔

اس سال آٹھ دسمبر 2020 کی ڈیڈ لائن تک 17 لاکھ انکم ٹیکس گوشوارے جمع ہوئے

پاکستان کے وزیر اعظم عمران خان نے اقتدار میں آنے سے پہلے ایک سال میں آٹھ ہزار ارب کا ٹیکس اکٹھا کرنے کا دعویٰ کیا تھا تاہم ان کی حکومت اپنے پہلے دو مالی سالوں میں ٹیکس وصولی میں بہت کم اضافہ کر پائی۔


Summary: ’ملینئرز ٹیکس‘ کہلانے والا یہ یکباری محصول طبی ساز و سامان اور امدادی سرگرمیوں پر خرچ کیا جائے گا۔

ارجنٹائن میں کووڈ سے نمٹنے کے لیے بارہ ہزار امیر افراد پرٹیکس

نومبر میں اس مسودہ قانون پر بحث کے دوران قومی اسمبلی کی عمارت کے باہر مظاہرین کا جتماع

کورونا کی وبا سے نمٹنے کے لیے ارجنٹائن نے ملک کے امیر ترین افراد پر ایک نیا ٹیکس عائد کیا ہے جس سے حاصل ہونے والی رقم طبی ساز و سامان اور دیگر امدادی سرگرمیوں پر خرچ کی جائے گی۔

سینیٹروں نے جمعے کے روز 26 کے مقابلے میں 42 ووٹ سے قانون کی منظوری دی جس کے تحت امیر لوگوں کو ایک بار یہ ٹیکس ادا کرنا پڑے گا۔

اس محصول کو 'ملینئرز ٹیکس' یا لکھ پتیوں کا ٹیکس کی عرفیت دی گئی۔

اس کے دائرے میں تقریباً 12000 ایسے افراد آئیں گے جن کے اثاثوں کی مالیت ڈھائی ملین ڈالر سے زیادہ ہے۔

ارجنٹائن میں کورونا وائرس کی وجہ سے قریباً 15 لاکھ افراد متاثر ہوئے ہیں جبکہ 40 ہزار ہلاک ہو چکے ہیں۔

ارجنٹائن اکتوبر میں وبا سے سب سے زیادہ متاثرہ پانچ والا ملک بن گیا تھا جب اس کی 45 ملین کی مجموعی آبادی میں سے ایک ملین افراد وائرس کا شکار ہوگئے تھے۔

لاک ڈاؤن کے سلسلے میں کیے گئے اقدامات کی وجہ سے اس کی مشکلات سے دو چار معیشت، جسے پہلے ہی بے روزگاری، غربت اور بھاری سرکاری قرض جیسے مسائل کا سامنا تھا، پر مزید بوجھ پڑ گیا ہے۔ ارجنٹائن 2018 سے کسادبازاری کی لپیٹ میں ہے۔

ایک قانون ساز کے مطابق اس نئے ٹیکس کا اثر محض صفر عشاریہ 8 فیصد افراد پر پڑے گا۔ ملکی اثاثوں پر  3.5 فیصد جبکہ بیرونِ ملک اثاثوں پر 5.25 فیصد تدریجی ٹیکس عائد کیا جائے گا۔

خبر رساں ایجنسی اے ایف پی کے مطابق اس طرح حاصل ہونے والے رقم کا 20 فیصد طبی ساز و سامان، 20 فیصد چھوٹے اور درمیانے درجے کے بزنس، 20 فیصد طلبہ کو وظیفے دینے، 15 فیصد سماجی ترقی اور بقیہ 25 فیصد ملک میں قدرتی گیس کی ذخائر تلاش کرنے پر خرچ کیا جائے گا۔

صدر البرٹو فرنانڈیز کی حکومت کو اس مد میں  3.67 ارب ڈالر وصول ہونے کی توقع ہے۔

لیکن حزب اختلاف کو خدشہ ہے کہ اس سے غیرملکی سرمایہ کاروں کی حوصلہ شکنی ہوگی اور یہ یکباری ٹیکس نہیں ہوگا۔


Summary: برطانیہ میں اراکین پارلیمان کی ایک کمیٹی نے کہا ہے کہ بینک آف انگلینڈ کو یہ معلوم نہیں ہے کہ 50 ارب پاؤنڈ مالیت کی ’لاپتہ‘ برطانوی کرنسی کہاں ہے اور اسے انھیں ڈھونڈنے کی کوشش کرنی چاہیے۔

50 ارب پاؤنڈ مالیت کے برطانوی نوٹ ’لاپتہ‘ ہونے پر تشویش

یہ رقم چھپی ہوئی برطانوی کرنسی کا تین چوتھائی بنتی ہے۔ برطانیہ میں سب سے زیادہ مالیت کا نوٹ 50 پاؤنڈ کا ہے۔

پبلک اکاؤنٹس کمیٹی نے کہا ہے کہ بینک کو کرنسی کی صورتِ حال کو سمجھنے کے لیے اقدامات کرنے چاہییں۔

بینک آف انگلینڈ کے ایک ترجمان نے کہا ’یہ بینک آف انگلینڈ کی ذمہ داری ہے کہ وہ بینک نوٹوں کی عوامی طلب پوری کرے۔ بینک ہمیشہ ہی یہ طلب پوری کرتا رہا ہے اور آگے بھی کرتا رہے گا۔‘

’عوام کو یہ بینک کو بتانے کی ہرگز ضرورت نہیں کہ وہ بینک نوٹ کیوں رکھنا چاہتے ہیں۔ اس کا مطلب ہے کرنسی نوٹ لاپتہ نہیں ہیں۔‘

کمیٹی کی سربراہی کرنے والے میگ ہلئیر کا کہنا ہے کہ ’یہ رقم کہیں اور رکھی گئی ہے، لیکن بینک آف انگلینڈ کو یہ نہیں معلوم کہ کہاں، کس کے پاس یا کس مقصد کے لیے۔ اور یہ اس میں بہت زیادہ دلچسپی دکھاتا بھی نہیں نظر آ رہا۔‘

’بینک کو اس بارے میں زیادہ فکر ہونی چاہیے کہ لاپتہ 50 ارب پاؤنڈ کہاں ہیں۔‘

’بینک جس قومی کرنسی کو کنٹرول کرتا ہے اسے اس کے بارے میں بہتر طور پر سمجھنے کی ضرورت ہے۔‘

کمیٹی نے ایک رپورٹ میں کہا ہے کہ بینک نوٹوں کا مطالبہ باقاعدگی سے مستقل طور پر بڑھتا گیا ہے، اگرچہ ان کا استعمال کم ہو گیا ہے، لیکن لگتا ہے کہ بینک آف انگلینڈ کے پاس ’اس کی کوئی ٹھوس وجہ نہیں ہے کہ نوٹوں کی مانگ میں اضافہ کیوں ہوتا رہتا ہے۔‘

کمیٹی میں موجود ممبر پارلیمان کا کہنا ہے کہ اس کا مطلب ہے کہ آج اس بات پر بہت کم توجہ دی جا رہی ہے کہ بینک نوٹ کہاں ہیں۔

لیکن یہ آپ کے بینک میں پیسے رکھنے والے اوسط شخص کو سمجھ نہیں آئے گی جو اس کو بینک میں رکھ کر اس سے کچھ منافع کما سکتا ہے، چاہے وہ کتنا ہی تھوڑا ہو۔

اسی لیے ممبر پارلیمان کو شک ہے کہ بینک نوٹ کسی وجہ سے ہی چھپائے گئے ہیں اور اس کی کوئی معصومانہ وجہ نہیں ہے۔

کمیٹی نے خود ہی یہ اعتراف بھی کیا ہے کہ بڑھتی ہوئی ’طلب کا یہ رجحان دوسری بڑی کرنسیوں میں بھی دیکھا گیا ہے۔‘

جہاں تک یورو کا تعلق ہے، فرینکفرٹ میں موجود یوروپیئن سینٹرل بینک نے 500 یورو کے نوٹ ختم کر دیے ہیں کیونکہ اسے خدشہ تھا کہ یہ غیر قانونی سرگرمیوں میں استعمال ہو سکتے ہیں۔


Summary: ڈیجیٹل کرنسی بٹ کوائن اپنی سابقہ بلند ترین قدر کی سطح کو عبور کر چکی ہے اور اس کی مالیت 20 ہزار ڈالر کو چھو رہی ہے۔

بٹ کوائن کی قدر میں 170 فیصد اضافہ

کرپٹو کرنسی بٹ کوائن کی قدر منگل کو پہلی مرتبہ بیس ہزار ڈالر تک پہنچنے کے قریب ہے۔ کرپٹو کرنسی کی خرید و فروخت کرنے والے ادارے کوائن ڈیسک کے اعداد و شمار کے مطابق ایک بٹ کوائن کی مالیت 19920 ڈالر تک پہنچ چکی ہے۔

دوہزار سترہ میں بٹ کوائن اپنی قدر کی بلند ترین سطح پر پہنچا تھا جب اس کی مالیت 19 ہزار تک پہنچ گئی تھی

بعض ماہرین کا خیال ہے کہ دنیا میں کورونا وائرس کے پھیلاؤ کے بعد پیدا ہونے والی صو رتحال میں سرمایہ کار بٹ کوائن کو اپنے اثاثوں کے لیے محفوظ مقام سمجھتے ہیں۔ لیکن ماہرین کا خیال ہے کہ اس بٹ کوائن کی قدر میں اتار چڑھاؤ جاری رہے گا.

2017 میں بٹ کوائن کی قدر بلند ترین سطح پر پہنچنے کے بعد اس میں گراؤٹ آ گئی تھی اور وہ 19 ہزار ڈالر سے گھٹ کر 3300 ڈالر تک پہنچ گئی تھی۔

اس کے علاوہ کئی ادارہ جاتی سرمایہ کاروں نے ایسے فنڈز کی خریدای میں دلچسپی ظاہر کی ہے جو کرپٹو کرنسی سے جڑے ہوئے ہیں۔ ان ادارہ جاتی سرمایہ کاروں میں وال سٹریٹ کی فرم گگنہیم پارٹنر بھی ہیں جنہوں نے گذشتہ ہفتے اعلان کیا تھا کہ وہ اپنے پانچ سو تیس ملین ڈالر بٹ کوائن سے متعلقہ انویسٹمنٹ ٹرسٹ میں رکھنے کا سوچ رہے ہیں۔

ان کا کہنا ہے 2017 کی نسبت اس بار کرپٹو کرنسی کی طلب بہت زیادہ ہے اور اس کی شاید وجہ یہ ہے کہ سرمایہ کاروں کو خدشہ ہے کہ کووڈ نائنٹین کی وجہ سے پیدا ہونے والی مالی مشکلات کی وجہ سے ملکوں کے مرکزی بینک ایسے اقدامات اٹھائیں گے جس سے مہنگائی میں اضافہ ہو گا

اگر بٹ کوائن کی قدر میں مزید اضافہ ہوتا ہے تو اس کی قدر میں اچانک گراوٹ بھی آ سکتی ہے کیونکہ کئی سرمایہ کاروں نے اسے بیس ہزار کی حد چھونے پر خود کار نظام کو اسے بیچنے کی ہدایت جاری کر رکھی ہوں گیں۔

بٹ کوائن ایک ایسا اثاثہ ہے جس کی قدر میں اتار چڑھاؤ آتا رہتا ہےاور قرضہ لے کر اس میں سرمایہ کاری کرنا اچھا آئیڈیا نہیں ہے۔

البتہ دوسری کرنسیوں کی طرح اس کی مالیت بھی اس سے طے ہوتی ہےکہ کوئی اس کے بدلے کتنا دینے کو تیار ہے۔ چاہے یہ بینک آف انگلینڈ کے جاری کردہ کرنسی نوٹ اور سِکّے ہوں، قیمتی پتھر ہوں یا اس قسم کی کوئی اور چیز۔ کوئی بھی کرنسی اسی وقت کام کرتی ہے جب ہر کوئی اسے تسلیم کرتا ہے۔

ایک مسئلہ حل کرنے پر ایک بٹ کوائن بنتا ہے اور جو اسے تیار کرتا ہے اسے انعام کے طور مزید بٹ کوائن بنانے کی اجازت ملتی ہے۔

چونکہ بٹ کوائن کا کوئی رجسٹر موجود نہیں ہے تو اس کے بھیجنے اور وصول کرنے کا نام صیغیہ راز میں رہتا ہے۔

بعض لوگ اسے ایسی  ڈیجیٹل کرنسی سمجھتے ہیں جو  سرحدوں کی محتاج نہیں اور اس کا انحصار کسی خاص ملک کی کرنسی پر نہیں ہے۔


Summary: پاکستان مسلم لیگ نواز کے رہنما اور سابق وزیر خزانہ اسحاق ڈار کا کہنا ہے کہ فوج کا بطور ادارہ نہیں بلکہ کچھ افراد کی بات کرنی ہو گی، ہیلری کلنٹن بھی ڈیپ سٹیٹ سے متعلق پاکستان کی مثال دے چکی ہیں۔

’فوج بطور ادارہ نہیں، کچھ افراد جمہوری عمل کو کمزور کر رہے ہیں‘

پاکستان کے سابق وزیر خزانہ اسحاق ڈار نے کہا ہے کہ وہ فوج پر بطور ادارہ جمہوری عمل کو کمزور بنانے کا الزام عائد نہیں کرتے بلکہ ’یہ کچھ لوگوں کی خواہش اور منصوبہ ہے، وہی لوگ جو پاکستان میں مارشل لا نافذ کرتے ہیں۔‘

اسحاق ڈار نے جواب دیا کہ ’یہ حقیقت ہے۔ ڈیپ سٹیٹ کے بارے میں سب کو علم ہے کہ وہ ایسا کرتی ہے۔ ہیلری کلنٹن بھی ڈیپ سٹیٹ سے متعلق پاکستان کی مثال دے چکی ہیں۔ بات ڈان لیکس سے شروع ہوئی۔ نواز شریف جمہوریت اور پارلیمان کی بالادستی کے لیے لڑ رہے ہیں۔۔۔ کیا اس میں کوئی برائی ہے؟ برطانیہ بھی تو جمہوریت اور جمہوری اقدار کی حمایت کرتا ہے۔ ہمیں سوچنا چاہیے کہ آپ تو ہمارا ساتھ دیں گے۔‘

فوج کے حوالے سے اپنی رائے کا اظہار کرتے ہوئے اسحاق ڈار کا کہنا تھا کہ ’پاکستانی فوج کا پورا ادارہ نہیں، ہمیں کچھ افراد کی بات کرنی ہو گی۔ یہ پورے ادارے کی بات نہیں ہو رہی۔ ہمیں اس میں فرق کرنا ہو گا۔ یہ کچھ لوگوں کی خواہش اور منصوبہ ہے۔ جو پاکستان میں مارشل لا لگاتے ہیں۔‘

اسحاق ڈار کا کہنا تھا کہ ’ہم یہ کہہ رہے ہیں کہ اگر انتخابات میں دھاندلی ہوئی ہے، اور اگر یہ بغیر کسی شبہ کے اب ثابت ہو گیا ہے۔۔۔ کوئی تو منصوبہ بندی کر رہا تھا۔ یہ ہم نہیں بلکہ پاکستان کے وزیر داخلہ کہہ رہے ہیں کہ اگر نواز شریف کے اداروں اور ڈیپ سٹیٹ سے مسائل نہ ہوتے تو وہ چوتھی بار بھی وزیر اعظم بن سکتے تھے۔ وہ ایسا کیوں کہیں گے؟‘

اسحاق ڈار کا کہنا تھا کہ ’عمران خان کی حکومت کی کیا ساکھ ہے؟ دنیا دھاندلی اور چوری شدہ انتخابات دیکھ چکی ہے۔ ہم نے تجربہ کیا ہے، سنہ 2018 میں رائے عامہ کے تمام جائزوں نے پیشگوئی کی تھی کہ مسلم لیگ نواز جیت جائے گی۔ لیکن مبصرین اور ہیومن رائٹس کمیشن آف پاکستان نے انھیں تاریخ کے بدترین انتخابات قرار دیا۔ یہ سب کو معلوم ہے کہ ہم سے الیکشن چُرایا گیا۔‘

اسحاق ڈار کا کہنا تھا کہ ’نواز شریف وزیر اعظم یا (عام شہری کی) حیثیت سے فوج کے مخالف نہیں۔ وہ کچھ افراد کو قصور وار ٹھہراتے ہیں۔۔۔ یہ چیز اعلیٰ قیادت میں شروع ہوتی ہے۔ ڈان لیکس کی تاریخ سے آپ واقف ہوں گے۔ ہم نے ایف اے ٹی ایف میں پاکستان کو گرے لسٹ سے نکالا۔ مجھے لگتا ہے نواز شریف اگر حلف اور آئین کی خلاف وزری کے بارے میں بات کرتے ہیں تو اس میں کیا غلط ہے؟‘


Summary: ورلڈ اکنامک فورم میں آج پاکستان کے بارے میں اسٹرٹیجک ڈائیلاگ کا انعقاد ہو رہا ہے جس کے دوران پاکستان کو بہترین اقتصادی مواقع حاصل کرنے کا موقع ملے گا لیکن سوشل میڈیا صارفین کے مطابق اقوامِ عالم پہلے سے پاکستانی صلاحتیوں کے معترف ہو چکے ہیں۔

کیا عالمی اقتصادی فورم نے 25 نومبر کا دن پاکستان کے نام کیا؟

اب اسے خوش فہمی کہیں یا غلط فہمی اس کی وجہ آج عالمی اقتصادی فورم یعنی ورلڈ اکنامک فورم میں پاکستان کے حوالے سے ہونے والی ممکنہ بحث ہے۔

پاکستان کے دفترِ خارجہ کے مطابق ورلڈ اکنامک فورم آج ایک ’سی ایس ڈی‘ یعنی کنٹری سٹریٹجی ڈائیلاگ کا انعقاد کر رہا ہے جس میں پاکستان کی معاشی حکمتِ عملی پر بات چیت کی جائے گی۔

ماہرین کے مطابق پاکستان کے پاس آج یہ موقع ہے کہ وہ اقوامِ عالم کو کورونا وائرس کی وبا کے دوران اپنائی گئی اقتصادی پالیسی اور غریبوں کو معاشی سہارا دینے کے لیے کیے گئے اقدامات سے آگاہ کرے۔

سوشل مڈیا صارفین خصوصاً حکومت کے حامیوں کی سوشل میڈیا پوسٹس سے یہ ظاہر ہوتا ہے کہ دنیا پہلے سے ہی پاکستان اور عمران خان کی صلاحیتوں کی معترف ہو چکی ہے۔

پاکستان تحریکِ انصاف کی ایک رہنما منزّہ حسن کا کہنا تھا: ’وزیرِ اعظم عمران خان نے اپنی قوم اور معیشت کو جس احسن طریقے سے کورونا وائرس جیسی عالمی وبا سے نکالا، ترقی یافتہ اور ترقی پذیر ممالک میں اس کی کوئی مثال نہیں۔ ورلڈ اکنامک فورم کا وزیر اعظم عمران خان کو زبردست خراجِ تحسین!‘

ماہرین کے مطابق یہ ایک سالانہ عمل ہے جس کے دوران کسی نہ کسی ملک کو یہ موقع دیا جاتا ہے اور آج یہ پاکستان کی باری ہے۔

پاکستانی دفتر خارجہ کے بیان کے مطابق ورلڈ اکنامک فورم ایسے ممالک کے لیے پلیٹ فارم ہے جہاں ابھرتی ہوئی معیشت اور نشو و نما میں اضافے کا امکان ہوتا ہے۔ آج کا یہ موقع پاکستان کو رواں برس ملنے والا دوسرا موقع ہے۔

ماضی میں ورلڈ اکنامک فورم سے منسلک رہنے والے تجزیہ کار مشرف زیدی کے مطابق اس فورم پر دنیا بھر سے سرمایہ کار کمپنیوں اور کاروباروں کے سربراہ شرکت کرتے ہیں اس لیے یہ پاکستان کے لیے اچھا موقع ہے کہ وہ اپنی ’معیشت کی متاثر کن کارکردگی کے حوالے سے دنیا کو آگاہ کر سکے۔‘

مشرف زیدی وزیر اعظم عمران خان سے کافی پر امید نظر آتے ہیں۔ ان کا کہنا ہے کہ ’میرے خیال میں بینظر بھٹو کے بعد اب عمران خان وہ واحد رہنما ہیں جو مغربی دنیا کو پاکستان کے حوالے سے متاثر کرنے کی صلاحیت رکھتے ہیں۔‘

سرمایہ کاری: مشرف زیدی کا کہنا تھا کہ پاکستان سب سے پہلے تو اپنی معاشی ترقی اور استحکام کا حوالہ دے کر بڑی کمپنیوں اور کاروباروں کو قائل کر سکتا ہے کہ پاکستان ان کی سرمایہ کاری اور کاروبار کے لیے ایک بہترین مقام ہے۔

برآمدات میں اضافہ: پاکستان کے پاس یہ موقع ہے کہ وہ اپنی برآمدات کے حوالےس سے اقوام عالم کو قائل کر سکے۔ پاکستانی رہنماؤں کے پاس ایک دلیل یہ ہوگی کہ یہاں معیاری اور سستی مصنوعات بنائی جا سکتی ہیں اور یہاں لیبر بھی سستی ہے۔ چونکہ کووڈ کی وجہ سے چینی کی برآمدات میں کمی آئی ہے اس لیے پاکستان کے پاس عالمی منڈی میں خود کو منوانے کا ایک موقع ہے۔


Summary: آئی ایم ایف کی جانب سے اس پروگرام کے دوبارہ شروع کرنے سے متعلق کچھ شرائط ہیں جن میں سب سے نمایاں پاکستان میں بجلی کے نرخوں میں اضافہ اور اضافی ٹیکس کی وصولی شامل ہیں۔

کیا پاکستان مزید قرضے لینے کی سکت رکھتا ہے؟

تاہم رواں برس فروری میں یہ پروگرام اس وقت التوا کا شکار ہو گیا تھا جب پاکستان نے آئی ایم ایف شرائط کے تحت پاور سیکٹر کے نرخوں میں مزید اضافے کو جون کے مہینے تک ملتوی کرنے کا کہا تھا جس کی وجہ سے آئی ایم ایف کا اس پروگرام پر دوسرا نظرثانی جائزہ نہیں ہو سکا۔

اب آٹھ سے نو ماہ کے بعد پاکستان اور آئی ایم ایف کے درمیان اس پروگرام کو دوبارہ شروع کرنے کے لیے مذاکرات ہونے جا رہے ہیں۔

آئی ایم ایف پروگرام کے دوبارہ شروع ہونے اور اس کے ملکی معیشت پر منفی پہلوؤں پر بات کرتے ہوئے ڈاکٹر پرویز طاہر نے کہ اس پروگرام کی شرائط کی وجہ سے پاکستان میں معاشی ریکوری کی سرگرمیوں کے رُک جانے کا خدشہ ہے۔

انھوں نے اس سلسلے میں بتایا کہ آئی ایم ایف کی شرائط میں بجلی کے نرخوں میں اضافہ شامل ہے۔ حکومت نے حال ہی میں صنعتی شعبے کے لیے بجلی کے کم نرخوں کے پیکج کا اعلان کیا ہے اگر آئی ایم ایف کے ساتھ پروگرام کی بحالی کے لیے یہ نرخ بڑھائے جاتے ہیں تو صنعتی شعبہ اس سے متاثر ہو گا اور ملکی معیشت میں بحالی کی سرگرمی پر اس کا منفی اثر ہو گا۔

ان کے مطابق آئی ایم ایف پروگرام کی جانب سے بحالی اور ٹیکس کی اضافی وصولیاں اور بجلی کے نرخ بڑھانے کی شرائط پورا کرنے کی صورت میں اس معاشی ریکوری کے رُک جانے کا خطرہ موجود ہے۔

ڈاکٹر پرویز نے کہا ہے کہ آئی ایم ایف کو پاکستان کی معاشی پیداوار سے غرض نہیں کہ یہ بڑھتی ہے یا گھٹتی ہے۔ ’اس کی غرض صرف یہ ہے کہ پاکستان کے پاس قرض واپس کرنے کی گنجائش ہے یا نہیں۔ اور ٹیکس وصولی اور بجلی کے نرخ بڑھانے کی شرائط اسی کی ایک کڑی ہے کہ کس طرح زیادہ سے زیادہ پیسے اکٹھے کر کے قرض کی واپسی کو ممکن بنایا جا سکے۔‘

آئی ایم ایف پروگرام کی بحالی اور اس سے جڑی سخت شرائط (جن میں ٹیکس میں اضافہ اور بجلی کے نرخ بڑھانا شامل ہیں) سے ملکی معیشت اور عوام کو کیسے محفوظ رکھا جائے گا اور اس سلسلے میں حکومت کی کیا حکمت عملی ہو گی؟ اس بارے میں وزیر اعظم کے معاون خصوصی برائے ریونیو ڈاکٹر وقار مسعود خان نے کہا کہ ہے ’ہماری کوشش ہے کہ اس انداز سے اس پروگرام کو بحال کیا جائے کہ جو ملک کی معیشت کے لیے مفید ہوں۔ ہماری کوشش ہو گی کہ اس کی بحالی سے غریب عوام پر بوجھ نہ بڑھے اور قیمتوں میں اضافہ بھی نہ ہو کیونکہ عام افراد میں چیزوں کی طلب کم ہو چکی ہے۔‘


Summary: دنیا میں ان دنوں دو دامادوں کا ذکر زوروں پر ہے۔ ترک صدر رجب طیب اردوغان کے 42 سالہ داماد برات البیرق نے وزیر خزانہ کے عہدے سے استعفیٰ دے دیا ہے، جبکہ امریکی صدر ڈونلڈ ٹرمپ کے داماد جیرڈ کشنر جلد ہی وائٹ ہاؤس چھوڑنے پر مجبور ہوجائیں گے۔

ترکی کے وزیر خزانہ کا استعفی: کیا اردوغان کے داماد باغی ہو گئے ہیں؟

دنیا میں اِن دنوں دو دامادوں کا ذکر زوروں پر ہے۔ ترک صدر رجب طیب اردوغان کے 42 سالہ داماد برات البیرق نے وزیر خزانہ کے عہدے سے استعفیٰ دے دیا ہے، جبکہ امریکی صدر ڈونلڈ ٹرمپ کے داماد جیرڈ کشنر جلد ہی وائٹ ہاؤس چھوڑنے پر مجبور ہوجائیں گے۔

برات اور جیرڈ کے درمیان دوستی بھی زیربحث ہے۔ برات نے صدر ٹرمپ کی بیٹی ایوانکا سے بھی دوستی کی ہے۔ کہا جاتا ہے کہ اردوغان صرف اپنے داماد کی دوستی کی بنیاد پر ٹرمپ انتظامیہ کے ساتھ ڈیل کرتے تھے۔

وزیر خزانہ سے برات کا استعفی جو بائیڈن کی امریکہ آمد سے بھی جوڑ کر دیکھا جا رہا ہے۔ جیرڈ کشنر صدر ٹرمپ کے سینیئر مشیر ہیں۔ ٹرمپ کی خارجہ پالیسی میں جیرڈ کے اہم کردار کی بات کی جاتی ہے۔

امریکی کانگریس میں ٹرمپ کی ترکی کے بارے میں پالیسی پر تنقید کی گئی ہے۔ رواں سال ایک ٹی وی انٹرویو میں اردوغان نے برات اور کشنر کی دوستی کو امریکہ اور ترکی کے مابین 'بیک ڈور ڈپلومیسی' قرار دیا تھا۔

نیویارک ٹائمز کی ایک رپورٹ کے مطابق روسی میزائل اور بینکوں پر پابندی جیسے دوسرے معاملات میں اردوغان جب بھی پھنسے انھوں نے اپنے داماد برات اور ٹرمپ کے ترک بزنس پارٹنر محمد علی یلسندوغ کو کشنر کے ذریعے وہائٹ ہاؤس بھیج دیا۔

ان کا کہنا ہے کہ 'اردوغان اپنے داماد کے ذریعے ٹرمپ کے ساتھ کام کر لیتے تھے کیونکہ ان کے داماد جیرڈ کشنر اور بیٹی ایوانکا کے ساتھ اردوغان کے داماد کی دوستی تھی۔ لیکن اب ایسا ہونے والا نہیں ہے۔ اب ان کے داماد بائیڈن انتظامیہ میں کام نہیں آئیں گے۔'

رواں سال کے شروع میں جب برات سے اپنے سسر صدر اردوغان کے ساتھ ان تعلقات کے بارے میں سوال کیا گیا تو انھوں نے ترک حکومت کے نشریاتی ادارے ٹی آر ٹی سے کہا: 'یہ تعلق محض سیاسی نہیں ہے۔ ہمارا رشتہ مثالی اور روحانی ہے۔'

برات کے استعفیٰ سے ایک روز قبل ہی اردوغان نے ترکی کے مرکزی بینک کے سربراہ کو ان کے عہدے سے ہٹا دیا تھا۔ ناقدین کا کہنا ہے کہ ترکی کی غلط معاشی پالیسیوں کی وجہ سے معیشت کی حالت مزید خراب ہوتی جا رہی ہے۔ رواں سال ترک کرنسی لیرا میں 30 فیصد کی کمی واقع ہوئی ہے۔

اردوغان نے سابق وزیر خزانہ نسی اقبال کو مرکزی بینک کا سربراہ مقرر کیا ہے۔ نسی اردوغان کے داماد کی پالیسیوں کے سخت ناقد رہے ہیں۔ برات نے اپنے استعفی میں جو زبان استعمال کی ہے اس سے یہ محسوس ہوتا ہے کہ وہ مایوس ہیں۔

42 سالہ برات نے نیویارک کی پیس یونیورسٹی میں بزنس کی تعلیم حاصل کی ہے۔ برات ترک پارلیمنٹ جانے سے پہلے ایک ترک کمپنی کے سی ای او تھے۔ سنہ 2015 میں وہ اردوغان حکومت میں وزیر توانائی بنے اور سنہ 2018 میں وزیر خزانہ بنے۔


Summary: پبلک پرائیوٹ پارٹنرشپ ماڈل ہوتا کیا ہے اور اس ماڈل کے تحت منصوبے کیسے مکمل کیے جاتے ہیں اور پھر ان کا نظم و نسق کیسے چلایا جاتا ہے اس حوالے سے بی بی سی نے اس شعبے کے ماہرین سے تفصیل سے بات کی ہے۔

پبلک پرائیوٹ پارٹنرشپ ماڈل، پاکستان کے لیے سود مند یا نقصان دہ؟

دوسرے طریقے کے تحت پرائیوٹ سیکٹر ایک منصوبے میں پیسہ لگاتا ہے اور اس کا انتظام حکومت کے حوالے کر دیتا ہے یا پھر اس پیسے کی وصولی تک خود چلا کر اسے پھر حکومت کے حوالے کر دیتا ہے۔

ڈاکٹر قیصر بنگالی نے اس سلسلے میں بتایا کہ اس ماڈل کے بہت سے پہلو ہیں کہ جس میں پرائیوٹ سیکٹر فناننسگ سے لے کر انتظام سنبھال سکتا ہے اور بعض معاملات میں تو حکومت ان منصوبوں کو بھی ان کے حوالے کر دیتی ہے جو کچھ عرصہ حکومتی نگرانی میں چلنے کے باوجود کارکردگی نہیں دکھاتے۔

انھوں نے کہا کہ اس ماڈل کے تحت انفراسٹرکچر کے شعبے سے لے کر سماجی شعبوں یعنی تعلیم اور صحت وغیرہ میں منصوبوں کو مکمل کر کے ان کا انتظام چلایا جاتا ہے۔

حکومت سندھ نے بعد میں اس منصوبے کو پبلک پرائیوٹ پارٹنرشپ ماڈل کی تحت بنانے کا منصوبہ ترک کر کے اسے صوبائی حکومت کے سالانہ ترقیاتی پروگرام کے تحت اپنے وسائل سے مکمل کیا۔

پی پی پی ماڈل کے تحت منصوبے ملک کے لیے سود مند ہیں یا اس کا کوئی نقصان ہے کہ بارے میں بات کرتے ہوئے ڈاکٹر قیصر بنگالی نے کہا کہ اس کا انحصار اس بات پر ہے کہ اس ماڈل کے تحت کس طرح کا معاہدہ کیا جاتا ہے اور کس طرح کی شرائط حکومت اور پرائیوٹ پارٹی کے درمیان طے کی جاتی ہیں۔

انھوں نے بتایا کہ سندھ میں اگرحیدرآباد میر پورخاص ہائی وے کی تعمیر اس ماڈل کے تحت ایک اچھا منصوبہ ہے تو اسی طرح صحت کے شعبے میں بنیادی مراکز صحت کو نجی شعبے کے حوالے کرنا کا منصوبہ ایک ناکام منصوبہ ہے۔

ڈاکٹر بنگالی نے کہا کہ پاکستان جیسے ملکوں میں اس ماڈل کی ضرورت ہے کیونکہ ایک ایسا ملک جس کے پاس وسائل کی کمی ہو اور ترقیاتی منصوبوں کے لیے بجٹ میں گنجائش نہ ہو تو پھر اس ماڈل کے تحت ہی منصوبے مکمل کیے جاتے ہیں۔

ڈاکٹر عابد سلہری نے اس سلسلے میں بتایا کہ یہ ماڈل پاکستان جیسے ملک کے لیے فائدہ مند ہے تاہم ایک خاص منصوبہ کی افادیت یا اس کے نقصان دہ ہونے کا تعین ان شرائط سے ہوتا ہے جو حکومت کسی پرائیوٹ پارٹی سے کرتی ہے۔

انھوں نے کہا کہ حکومت کا کام صرف منصوبہ پرائیوٹ سیکٹر کے حوالے کرکے ختم نہیں ہو جاتا بلکہ اس کی ذمہ داری ہے کہ اگر منصوبہ مکمل ہوتا ہے تو اس کی کوالٹی چیک کرے اور اس کے ساتھ ساتھ اس میں شفافیت کو بھی یقینی بنائے۔

ملک میں حکومتی منصوبوں میں پرائیوٹ سیکٹر کی سرمایہ کاری اور قومی احتساب بیورو (نیب) کے کردار سے متعلق بات کرتے ہوئے ڈاکٹر سلہری نے کہا کہ اس کا انحصار بھی ان شرائط سے ہے کہ جو معاہدے میں شامل ہوتی ہیں۔

ڈاکٹر سلہری نے بتایا کہ ابھی تک یہ ماڈل پاکستان میں کامیابی سے نافذ ہوا ہے اور اس کے تحت کچھ منصوبے مکمل کیے جا چکے ہیں اور کچھ پر عمل درآمد جاری ہے۔


Summary: ترکی اور خلیجی ممالک کے درمیان مصر میں 2013 میں فوج کی جانب سے حکومت کا تختہ الٹائے جانے، 2017 میں قطر کے خلاف لگائی گئی پابندیاں، صحافی جمال خاشقجی کی استنبول میں سعودی سفارتخانے میں ہلاکت، اور اسرائیل کو تسلیم کرنے کے حوالے سے تناؤ ہے۔

انقرہ، ریاض میں کشیدگی سے مشرقِ وسطیٰ، شمالی افریقہ میں ترک تجارت کو خطرہ

ترکی اور سعودی عرب کے درمیان بڑھتی تجارتی کشیدگی کے تناظر میں مبینہ طور پر سعودی عرب ترک اشیا کا بائیکاٹ کر رہا ہے۔

گذشتہ چند سالوں میں ترکی کی جانب سے جارحانہ بیان بازی اور مشرقی بحیرہِ روم، لیبیا، اور شام میں بھی جارحانہ اقدامات کے بعد دونوں ممالک کے درمیان کشیدگی میں اضافہ ہوا ہے۔

ترکی اور خلیجی ممالک کے درمیان مصر میں 2013 میں فوج کی جانب سے حکومت کا تختہ الٹائے جانے، 2017 میں قطر کے خلاف بلاکیڈ، صحافی جمال خاشقجی کی استنبول میں سعودی سفارتخانے میں ہلاکت، اور اسرائیل کو تسلیم کرنے کے حوالے سے تناؤ ہے۔

اطلاعات کے مطابق گذشتہ چند ماہ میں ترکی کو سعودی عرب کی جانب سے متعدد اہم معاشی چیلنجز کا سامنا رہا ہے۔

اطلاعات کے مطابق ان کا کہنا تھا کہ ‘ترکی سے آنے والے سامان پر درآمدی پابندیاں، یا سست روی کے ساتھ کسٹمز کا عمل لاگو کیا جاتا ہے۔ کارگو کو ٹرمینل پر کافی تاخیر کا سامنا ہوتا ہے، اور یا تو وہ دیر آئے گا یا پھر کسٹمز میں ہی روک لیا جائے گا۔‘

ادھر ترکی میں برآمد کے کاروبار سے منسلک لوگوں کے حوالے سے مقامی میڈیا میں بھی خبریں آ چکی ہیں کہ انھیں سعودی عرب میں پابندیوں کا سامنا ہے۔

مراکش ورلڈ نیوز نامی خبر رساں ادارے کا کہنا ہے کہ مراکش اور ترکی کے درمیان اگست میں طے پانے والے ایک فری ٹریڈ معاہدے میں اکتوبر میں ترمیم کی گئی ہے جس میں کچھ صنعتی اشیا کی برآمد پر 90 فیصد تک ڈیوٹی لگا دی گئی ہے۔

اکادیمیا سے منسلک اسلام اوکان کا کہنا ہے کہ ‘متحدہ عرب امارات اور سعودی عرب امریکہ کے ساتھ اپنے روابط، مالی وسائل اور عرب لیگ پر اجاراداری کو استعمال کررہے ہیں اور وہ ترکی کے لیبیا، شام، اور مشرقی بحیرہِ روم میں اقدامات سے پریشان ہیں۔‘

ترکی اور متحدہ عرب امارات میں تعلقات پہلے سے ہی کشیدہ ہیں۔ متحدہ عرب امارات مصر میں سابق آرمی چیف عبد الفتح السیسی کا حامی ہے جبکہ انھوں نے 2013 میں اخوان المسلمین کی حکومت کو برطرف کیا تھا۔

صحافی کونی اوزدمیر کا کہنا ہے کہ ترکی کو ان پابندیوں کے خلاف کوششیں کرنی چاہییں۔ ان کا کہنا ہے کہ ’اگر میں وزیر خارجہ ہوتا تو میں اس وقت پریشان ہوتا۔‘

2017 میں قطر کے بلاکیڈ میں ترکی نے قطر کی مدد کی تھی اور کارگو اشیا بھیجی تھیں۔ قطر ترکی میں اہم سرمایہ کاری بھی کر رہا ہے۔

تاہم حکومت حامی تجزیہ کاروں کا کہنا ہے کہ علاقائی قیادی کی جنگ اور مسلم امہ کی قیادت حاصل کرنے کے لیے یہ قربانی دینا درست ہے۔

یہ اتحاد ترکی کو افریقہ سے لے کر جنوبی ایشیا تک میں کمزور کرنے کی کوشش کر رہا ہے اور اس اتحاد نے ترک کے خلاف ایک جنگ جاری رکھی ہوئی ہے۔


Summary: پاکستان میں بچوں کو فنی تعلیم کے بجائے ڈگری کے حصول پر زور دیا جاتا ہے۔ لیکن بہت سے نوجوان ہنر مندی یا ٹیکنیکل تعلیم حاصل کرتے ہیں۔ ایسے ہی کچھ نوجوانوں نے اپنے تجربات بی بی سی سے شیئر کیے۔

’آج میں کئی ڈگری ہولڈرز سے زیادہ کماتا ہوں!‘

لیکن یہاں زمینی حقائق کچھ مختلف ہیں۔ 14 یا 16 سال تعلیم یعنی ڈگری کا حصول یہاں زیادہ نوجوانوں کا خواب ہے اور پھر ایک اچھی پوسٹ پر مناسب تنخواہ یا اپنا بزنس اور پھر ریٹائرمنٹ کے بعد آرام کی زندگی۔

لیکن ایسے میں تکنیکی تعلیم یا ہنر مندی کی جانب جانا ہمیں کم ہی دکھائی دیتا ہے۔ یہ والدین اور کسی طالب علم کی دوسری چوائس تو ہو سکتی ہے لیکن پہلی شاید کم ہی ہوتی ہے۔

آپ کو کسی ٹائر پنکچر کی شاپ پر چائلڈ لیبر کرتا بچہ تو دکھائی دے گا لیکن یہ کم ہو گا کہ آپ کسی میٹرک پاس لڑکے کو سکول سے آکر شام میں کسی گیراج، کسی پلمبر یا پھر کاریگر کی دکان پر دیکھیں۔ یعنی تعلیم اور ہنرمندی بیک وقت ساتھ ساتھ کم ہی دکھائی دیتی ہیں۔

عدنان کہتے ہیں کہ اصل میں ڈپلومہ کرنے والے کے بارے میں یہ خیال ہوتا ہے کہ وہ ای میل پر رابطہ کاری میں بی ایس سی اور ڈگری ہولڈر سے کم قابل ہوگا ورنہ پریکٹیکل کام میں ڈپلومہ ہولڈر ہی بہتر ہوتا ہے۔

وہ کہتے ہیں کہ ’میرا تجربہ اتنا اچھا نہیں رہا۔ سعودیہ کا ویزا ملا اور ٹیکنیشن کے طور پر نوکری ملی۔ لیکن مسئلہ یہ ہے کہ اس میں آپ سے بہت زیادہ کام لیا جاتا ہے۔ میں نے سات سال وہاں کام کیا۔‘

بی بی سی سے گفتگو میں انھوں نے بتایا کہ اس وقت مختلف طرح کے کورسز کروائے جا رہے ہیں اور ہم ساتھ ساتھ بچوں کی کاؤنسلنگ بھی کرتے ہیں۔

وہ کہتے ہیں کہ ’ہمارے پاس تین قسم کی کیٹیگریز ہیں۔ تین سال کا پروگرام ہوتا ہے جس میں ڈپلومہ آف ایسوسی ایٹ انجینئرنگ کروایا جاتا ہے۔ گورنمنٹ ٹیکنیکل ٹریننگ انسٹی ٹیوٹ (جی ٹی ٹی آئی) ہوتے ہیں وہاں دو سال اور ایک سال کے کورسز ہوتے ہیں، یہ ڈپلومہ نہیں ہوتا۔ تیسرے گورنمنٹ ووکیشنل ٹریننگ انسٹیٹیوٹس ہیں جہاں بچوں کو تین یا چھ ماہ کے پروگرام آفر کیے جاتے ہیں۔'

انھوں نے بتایا کہ `ڈپلومے والے آگے پڑھ بھی لیتے ہیں یا یونیورسٹی میں پڑھتے ہیں، نہ بھی پڑھیں تو کسی جگہ کسی بھی انڈسٹری میں لیب ٹیکنیشن کے طور پر کام شروع کر لیتے ہیں۔ یہ ٹیکنالوجسٹ ہوتے ہیں، انجینئیر نہیں ہوتے۔ دو سال اور ایک سال کا کورس کرنے والوں کو بیرون ملک میں بھی اچھی نوکری مل جاتی ہے یا پاکستان کی اچھی انڈسٹریوں میں جیسے ہائر ہے، ٹیوٹا ہے، اس میں نوکری مل جاتی ہے۔‘

سمیع اللہ مانتے ہیں کہ اپنے 15 سال سے زیادہ عرصے کے تجربے میں انھوں نے اس نظام تعلیم میں ایڈمیشن لینے والے زیادہ تر طلبہ کو فیس کی مجبوری یا کم نمبروں کی وجہ سے اس فیلڈ کا انتخاب کرتے دیکھا لیکن ان کا خیال ہے کہ آنے والے وقت میں ہنر مندی کا حصول اور انٹرپنیورشپ ہی اچھے مستقبل کی ضمانت ہوں گے۔


Summary: گذشتہ سال کی درجہ بندی میں سنگا پور اور اوساکا جو ہانگ کانگ کے برابر تھے، اب نیچے چلے گئے ہیں۔

کووڈ نے دنیا کے مہنگے ترین شہروں کی فہرست بھی اوپر نیچے کر دی

رہنے کے لحاظ سے دنیا کی مہنگے ترین شہروں کی ایک نئی فہرست میں ہانگ کانگ، زیورخ، اور پیرس سب سے اوپر آ گئے ہیں۔

گذشتہ سال کی درجہ بندی میں سنگاپور اور اوساکا جو ہانگ کانگ کے برابر تھے، اب نیچے چلے گئے ہیں۔

اکانومسٹ انٹیلیجنس یونٹ کے مطابق سنگاپور میں قیمتوں میں کمی کی وجہ کورونا وائرس کی وبا کی وجہ سے غیر ملکی مزدوروں کا ملک چھوڑنا تھا۔

ادھر بیشتر چینی شہروں میں قیمتوں میں اضافہ ہوا ہے کیونکہ امریکہ اور چین کے درمیان تجارتی جنگ کا معاشی صورتحال پر منفی اثر ہے۔

اکانومسٹ انٹیلیجنس یونٹ کی اپسنا دت کہتی ہیں کہ ’گذشتہ چند سالوں میں ایشیائی ممالک اس فہرست میں اونچے رہے ہیں مگر کورونا وائرس کی وبا نے درجہ بندی ہلا کر رکھ دی ہے۔‘

بنکاک 20 درجے نیچے گیا ہے اور اب  46واں مہنگا ترین شہر بن گیا ہے۔

یہ فہرست عموماً غیر ملکی کارکنان کے لیے بنائی جاتی ہے اور اس کی مدد سے عالمی کمپنیاں بزنس دوروں اور غیر ملکیوں کی آمدنی کا تعین کرتی ہیں۔

زیادہ تر چینی شہروں میں امریکہ اور چین کی ٹیکنالوجی کے حوالے سے تجارتی جنگ کی وجہ سے سپلائی چین ٹیسٹ ہوئی ہے اور صارفین کے لیے قیمتوں میں اضافہ ہوا ہے۔

امریکہ، افریقہ اور مشرقی یورپ میں شہروں میں رہنے کے اخراجات کم ہوئے ہیں جبکہ مغربی یورپ میں شہر اور مہنگے ہوئے ہیں۔

دس مہنگے ترین شہروں میں سے چار مغربی یورپ میں ہیں جن میں زیورخ اور پیرس سرِ فہرست ہیں۔

جنیوا اور کوپن ہیگن ساتویں اور نویں نمبر پر ہیں۔

یہ جزوی طور پر یورپی کرنسیوں کی قدرے مستحکم اور مضبوط پوزیشن کی عکاسی بھی کرتا ہے۔ اس فہرست میں ہر شہر کا موازنہ نیویارک میں رہنے کی قیمت سے کیا جاتا ہے۔

اس فہرست میں سب سے زیادہ تیزی سے اوپر تہران آیا ہے جہاں امریکی پابندیوں کی وجہ سے قیمتوں میں اضافہ دیکھا گیا ہے۔

اکانومسٹ انٹیلیجنس یونٹ کی ’کاسٹ آف لِونگ انڈیکس‘ میں 130 شہروں میں 138 اشیا کی قیمتوں کا موازنہ کیا جاتا ہے۔

مجموعی طور پر قیمتوں میں اضافہ نہیں ہوا تاہم رپورٹ کا کہنا ہے کہ اشیائے خوردونوش کی قیمتیں دیگر کے مقابلے میں زیادہ مستحکم رہی ہیں۔

لاجسٹکل مشکلات کی وجہ سے بھی اشیا کی کمی ہوئی جیسے کہ پاسٹا اور ٹوائلٹ پیپر جس کی وجہ سے قیمتیں بڑھی ہیں۔

رپورٹ کی دس کیٹیگریوں میں سے سب سے زیادہ اضافہ تمباکو اور تفریحی اشیا میں ہوا، اور سب سے تیزی سے کمی کپڑوں کی کیٹیگری میں ہوئی۔


Summary: کورونا وائرس کی وجہ سے پاکستان میں لاک ڈاؤن لگنے کی وجہ سے جب معیشت کا پہیہ رکا تو اس نے نجی شعبے میں کاروبار کو شدید متاثر کیا تاہم ملازمتوں سے فارغ ہونے والے بہت سے افراد نے مختلف نوع کے کاروبار شروع کر کے اپنی روزی کمانے کا سلسلہ شروع کر دیا۔

پاکستان میں نئی کمپنیوں کی رجسٹریشن میں اضافے کی وجوہات کیا ہیں؟

ملک میں لاک ڈاؤن کے باعث جب معیشت کا پہیہ رکا تو اس نے نجی شعبے میں کاروبار کو شدید متاثر کیا جس نے بیروزگاری کو جنم دیا۔ تاہم ملازمتوں سے فارغ ہونے والے بہت سے افراد نے مختلف نوع کے کاروبار شروع کر کے اپنی روزی کمانے کا سلسلہ شروع کر دیا۔

ماہرین کے مطابق پاکستان میں جہاں کورونا وائرس کی وجہ سے ملازمتوں سے فارغ ہونے والے افراد نے محدود پیمانے پر اپنا بزنس شروع کیا تو اس کے ساتھ معیشت کو سہارا دینے کے لیے حکومتی قوانین میں نرمی اور قرضوں کی آسان شرائط پر فراہمی بھی نئی کمپنیوں کی رجسٹریشن میں اضافے کا باعث بنی۔

قاصف نے بتایا کہ ان کی کمپنی ڈیڑھ دو سال سے کام کر رہی تھی تاہم کورونا وائرس کی وجہ سے ان کے کاروبار میں بہت اضافہ ہوا، جب ملک میں لاک ڈاؤن لگا اور مارکیٹیں اور بازار بند ہو گئے تو ایسی صورت حال میں ہم نے پیداواری کمپنیوں اور ڈسٹری بیوٹرز کے ذریعے براہ راست کریانہ والوں کو سامان فراہم کیا۔

معیشت میں اس سست وری کی ایک بڑی وجہ کورونا وائرس کی وجہ سے لگنے والا لاک ڈاؤن اور اس کے نتیجے میں اس میں طلب میں کمی کا رجحان ہے، اس صورت حال نے ملک میں بیروزگاری میں بھی اضافہ کیا ہے۔

پاکستان سافٹ وئیر ہاؤسز ایسوسی ایشن کے قائم مقام سیکرٹری جنرل طلحہ بن افضل کا کہنا ہے کہ کورونا وائرس کی وجہ سے بہت سے نئے سٹارٹ اپ کھلے ہیں جس میں خاص کر آئی ٹی کے شعبے میں بہت سی نئی کمپنیوں نے کام شروع کیا اور ان کی رجسٹریشن ہوئی ہے۔

انھوں نے کہا کہ کورونا وائرس کی وجہ سے لگنے والے لاک ڈاؤن نے ای کامرس اور آن لائن پلیٹ فارم کو بہت زیادہ مضبوط کیا جس میں آن لائن ٹریڈنگ کمپنیوں نے اس لاک ڈاؤن کے دوران کام کرنا شروع کیا اور آن لائن شاپنگ کے رجحان میں اضافہ دیکھنے میں آیا۔

اس حوالے سے ماہر معیشت مزمل اسلم کا کہنا ہے کہ انھوں نے حال ہی میں خود ایک فنانشنل ایڈوائزی کمپنی ایس ای سی پی میں رجسٹرڈ کروائی ہے۔ مزمل نے بتایا کہ کورونا کی وجہ سے معیشت کو ہونے والے نقصان کے ازالے کے لیے جب حکومت نے اقدامات اٹھائے تو اس میں ٹیکسوں میں مراعات کے ساتھ بینکوں سے آسانی سے قرض بھی مل رہا ہے جس کی وجہ سے نئی کمپنیاں رجسٹرڈ ہوئی ہیں۔

ان کے مطابق جہاں کورونا وائرس کی وجہ سے نئے سٹارٹ اپ نے کام شروع کیا ہے تو اس کے ساتھ حکومت کی جانب سے معیشت  کی بہتری کے لیے اٹھائے جانے والے اقدامات کے باعث بھی بہت ساری کمپنیوں  نے ایس ای سی پی میں رجسٹریشن کرائی۔ ان کے مطابق نے انھوں نے حال ہی میں ایک منرل واٹر کمپنی اور ایک رئیل سٹیٹ کمپنی ایس ای سی پی میں رجسٹرڈ کروائی ہے۔


Summary: دنیا بھر کی طرح پاکستان میں بھی سرمایہ کاری کی جعلی سکیمز وقتاً فوقتاً سامنے آتی رہی ہیں، جن میں کم پیسوں کے بدلے قرضے، رہائشی پلاٹ، انشورنس، بڑے انعام، نوکری یا کثیر منافع کی پیشکش کی جاتی ہے۔ لیکن کیا ان فراڈ سکیموں سے بچ کر محفوظ سرمایہ کاری ہو سکتی ہے؟

یہ کیسے یقینی بنایا جائے کہ سرمایہ کاری کا دستیاب موقع ’ڈبل شاہ‘ سکیم تو نہیں؟

نیب کے مطابق سبط الحسن ایک سکول ٹیچر تھے۔ پھر وہ نوکری چھوڑ کر کچھ عرصے کے لیے دبئی گئے اور وہاں سے لاکھوں روپے کما کر واپس وطن لوٹے۔ معاشرے میں اُن کی عزت تھی۔ مقامی ذرائع ابلاغ میں یہ بات زیر بحث رہی تھی کہ انھوں نے اس ’سکیم‘ میں ابتدائی سرمایہ کاری کرنے والے شہریوں کو 100 فیصد منافع کے ساتھ چند ہفتوں یا مہینوں میں پیسے ڈبل بھی کر کے دیے تھے۔

دنیا بھر کی طرح پاکستان میں بھی کئی طرح کی جعلی سکیمیں وقتاً فوقتاً سامنے آتی رہی ہیں، جن میں کم پیسوں کے بدلے قرضے، رہائشی پلاٹ، انشورنس، بڑے انعام یا نوکری کی پیشکش کی جاتی رہی ہیں۔

آج بھی معروف امریکی جعل ساز چارلز پونزی کے نام پر ان سکیمز کو پہچانا جاتا ہے۔ چارلز پونزی نے 1920 کی دہائی میں ہزاروں افراد کا سرمایہ اس وعدے پر حاصل کیا تھا کہ وہ 90 دنوں میں انھیں 50 فیصد منافع کما کر دے سکتے ہیں۔

پونزی سکیم کی ایک قسم ’پیرامڈ سکیم‘ میں جعل ساز نئے سرمایہ کاروں سے پیسے وصول کر کے پرانے یا ابتدائی سرمایہ کاروں میں بانٹ دیتے ہیں تاکہ انھیں یہ تاثر دیا جا سکے کہ منافع ہوا ہے۔ ان پیسوں سے سرمایہ کاری کے بجائے مزید سرمایہ کاروں کو دعوت دی جاتی ہے تاکہ یہ سلسلہ اسی طرح جاری رکھا جا سکے۔

حال ہی میں عوامی آگاہی کے سلسلے میں ایس ای سی پی نے اپنے ایک  بیان میں کہا کہ لوگوں کو سرمایہ کاری کی سکیمز میں حصہ لینے سے پہلے محتاط رہنا چاہیے اور اس بات کا خیال رکھنا چاہیے کہ کوئی سکیم جعلی ہو سکتی ہے خاص طور پر اگر اس میں لوگوں سے پیسے وصول کرنے کے بدلے کم نقصان کے ساتھ بڑے منافع کا وعدہ کیا جا رہا ہے۔

لیکن یہاں ایک اور بات بھی بتانا ضروری ہے۔ اگر کوئی کمپنی ایس ای سی پی کے پاس رجسٹرڈ ہے تو اس کا یہ مطلب نہیں کہ وہ لوگوں سے کسی جعلی سکیم کے لیے رقم وصول کر سکتی ہے۔ نگراں ادارے کا کہنا ہے کہ لوگوں کو اپنے سرمایے کے حوالے سے خود بھی احتیاط برتنی چاہیے اور کسی کمپنی یا فرد کی جانب سے گمراہ ہونے سے بچنا چاہیے۔

لوگ سرمایہ کاری سے قبل یہ تصدیق کر سکتے ہیں کہ آیا یہ کمپنی لائسنس یافتہ ہے۔ یہ بھی دیکھا جا سکتا ہے کہ یہ کمپنی کس شعبے میں سرمایہ کاری کرتی ہے تاکہ آپ کی رقم سے محفوظ اور شفاف سرمایہ کاری ممکن ہو سکے۔


Summary: دنیا میں کورونا وائرس کی وبا کے بعد سونے کی قیمت آسمان کو چھونے لگی ہے مگر زمین سے سونا نکالنا مشکل سے مشکل ہوتا جا رہا ہے۔ کرس بارانیوک نے برطانیہ میں سونے کی کان کے منصوبے کے حوالے سے سب سے بڑی چیلنجز اور مشکلات جا جائزہ لیا۔

زمین سے سونا نکالنا مشکل سے مشکل تر کیوں ہوتا جا رہا ہے

اس سوال کے لیے اِس سے بہتر وقت شاید ہو نہیں سکتا تھا۔ کورونا کی وبا کے دوران دنیا میں سونے کی قیمت آسمان سے باتیں کر رہی ہے۔ اس سے نہ صرف سونے کی تلاش کے لیے دنیا میں کئی مقامات پر کھدائی میں دلچسپی میں ایک نیا اضافہ دیکھنے میں آیا ہے، بلکہ ایمازون کے جنگلات میں تو غیر قانونی کانکنی شروع ہو چکی ہے۔ لیکن اس کے باوجود زمین سے سونا نکالنا زیادہ مشکل ثابت ہو رہا ہے۔ ہو سکتا ہے کہ اس حوالے سے تکنیکی مسائل کا علم سب کو ہو، لیکن اس کی پیشنگوئی ہر کوئی نہیں کر سکتا کہ ماحول دوست تنظیموں کی طرف سے احتجاج ہوگا یا نہیں اور مقامی سیاست اس قسم کے منصوبے پر کیسے اثر انداز ہو گی۔ لیکن کیا یہ نکتہ اتنا اہم ہے کہ اس کی وجہ سے سونا نکالنے کی کوشش ہی ترک کر دی جائے؟

مِلر کا شمار بھی ان لوگوں میں ہوتا ہے جو سمجھتے ہیں کہ ہم پِیک گولڈ تک پہنچ چکے ہیں۔ اِس موسم گرما میں اس چمکدار زرد دھات کی قیمت دو ہزار ڈالر فی اونس سے اوپر نکل گئی تھی اور اب انیس سو ڈالر فی اونس پر رکی ہوئی ہے۔ بیس برس پہلے ایک اونس سونا موجودہ قیمت کے ایک چوتھائی سے بھی کم پر فروخت ہو رہا تھا۔ کورونا وائرس کی وبا میں تیزی کے بعد، سونے کی قیمت میں تازہ ترین اضافے کی وجہ کرنسیوں کی قدر میں کمی بتائی جاتی ہے، جن میں امریکی ڈالر بھی شامل ہے۔ تجزیہ کار کہتے ہیں کہ کئی حکومتیں وبا سے نمٹنے کے لیے بڑے بڑے قرضے اٹھا رہی ہیں اور خلا کو پُر کرنے کے لیے نوٹ چھاپ رہی ہیں، جس کا مطلب یہ ہے کہ کرنسی کی قدر مزید غیر مستحکم ہو گئی ہے۔ دوسری طرف، سونے کو ایک مستحکم اثاثہ سمجھا جاتا ہے، اور چونکہ دنیا میں سونے کی مقدار محدود ہے، اس لیے سرمایہ کار اِسے قابلِ بھروسہ سمجھتے ہیں۔

شدید مخالفت کے بعد 2019 میں  ڈالریڈیئن نے کان والی جگہ پر سایانائیڈ استعمال کرنے  کا ارداہ ترک کر دیا۔ یاد رہے کہ سونے کی کچھ کانوں میں زمین سے نکلنے والے دھاتوں کے مرکب سے سونے کو الگ کرنے کے لیے سایانائیڈ استعمال کیا جاتا ہے۔ کمپنی کا یہ بھی کہنا ہے کہ اس نے پانی کے استعمال میں 30 فیصد اور مضر گیسوں کے اخراج کے میں 25 فیصد کمی کا بھی منصوبہ بنا لیا تھا۔

قطع نظر اس بات کے کہ کرنگینالٹ میں آگے چل کر کیا ہوتا ہے، لیکن ڈالریڈیئن کی کوششوں نے اس حوالے سے کئی مباحث کو جنم دیا ہے کہ مقامی لوگ کیا قبول کرنے کو تیار ہوں گے اور کیا نہیں۔ اگر سونا اتنا ہی مہنگا رہتا ہے اور کمپنیاں ایسے مقامات پر کھدائی کے منصوبے بناتی رہتی ہیں جہاں سونے کی کانوں کا کوئی رواج نہیں، تو اس قسم کی بحثیں مزید عام ہو جائیں گی۔


Summary: جمعرات کو ایمازون، فیس بک، ایپل اور گوگل نے رواں سال 30 ستمبر تک کی سہ ماہی رپورٹس جاری کی ہیں جن میں کمپنیوں کو ہونے والے منافع اور آمدن کے بارے میں آگاہ کیا گیا ہے۔ ان تمام رپورٹس میں ایک چیز قدرِ مشترک تھی اور وہ یہ کہ پیداوار بڑھ رہی ہے اور اس میں سست وری کی کوئی علامات موجود نہیں ہیں۔

عالمی بحران کے باوجود بڑی ٹیکنالوجی کمپنیوں کا کاروبار کیسے چمک رہا ہے؟

ایمازون نے صرف ان تین مہینوں میں 6.3 ارب ڈالر کا منافع کمایا ہے۔ رواں سال کا یہ سہ ماہی منافع گذشتہ سال کے مکمل منافع کے مقابلے تقریباً تین گنا زیادہ ہے۔

لیکن اس پیداوار کے نتیجے میں نقصان بھی ہوا ہے۔ ایمازون نے کہا ہے کہ کووڈ 19 سے دوران انھیں اس کی روک تھام اور موزوں انتظامات کے لیے 2.5 ارب ڈالر کے اخراجات اٹھانا پڑے ہیں۔

اس دوران کمپنی کی ساکھ کو بھی نقصان پہنچا ہے۔ ایمازون کے ملازمین کے لیے بعض سخت پالیسیاں زیر بحث رہی ہیں اور ان کے دفاتر میں مشکل حالات کی مخالفت میں کئی مظاہرے کیے گئے ہیں۔

انسٹاگرام اور واٹس ایپ کے مالک فیس بُک نے بتایا ہے کہ ستمبر میں یومیہ صارفین کی تعداد 2.5 ارب رہی ہے۔ گذشتہ سال ستمبر کے مقابلے یہ 15 فیصد زیادہ ہے، لیکن رواں سال جون کے مقابلے محض 3 فیصد کا اضافہ ہے۔ وہ اس لیے کیونکہ کورونا وائرس کے ابتدائی مہنیوں کے دوران لوگ گھروں میں محصور ہو کر رہ گئے تھے اور کچھ کرنے کو نہ ہونے کی وجہ سے سوشل میڈیا کا رُخ کر رہے تھے۔

کمپنی کا کہنا ہے کہ اس کی سب سے منافع بخش مارکیٹ، امریکہ اور کینیڈا، میں بھی فیس بک کے صارفین میں کمی واقع ہوئی ہے۔ اس نے سرمایہ کاروں کو بتایا ہے کہ ان کی توقعات کے مطابق یہ رجحان ایسے ہی جاری رہے گا۔

ٹوئٹر نے بھی اسی رجحان کی نشاندہی کی ہے۔ ان کا دعویٰ ہے کہ جولائی تا ستمبر اس کے یومیہ صارفین کی تعداد 18 کروڑ 70 لاکھ تھی۔ گذشتہ سال اسی دورانیے کے مقابلے یہ محض ایک فیصد اضافہ ہے۔

ایلفابیٹ نے رواں سال اپنی شروع کی سہ ماہی رپورٹ میں بتایا تھا کہ سنہ 2004 میں پبلک لسٹڈ کمپنی بننے کے بعد سے پہلی مرتبہ اس کی آمدن میں بڑے پیمانے پر اتنی کمی واقع ہوئی ہے۔

گوگل کی آمدن میں 14 فیصد اضافہ ہوا جو ماہرین کی پیشگوئی سے زیادہ تھا۔ منافع میں 59 فیصد اضافہ ہوا اور یہ 11 ارب ڈالر سے زیادہ رہا۔ سٹاک مارکیٹ میں کچھ ہی گھنٹوں میں اس کے شیئرز کی خرید و فروخت کے بعد ان کی قیمت چھ فیصد بڑھ گئی۔

جیسے عام طور پر ہوتا ہے کمپنیوں کی توجہ سیلز اور منافع پر مرکوز رہی اور ان تنازعات پر نہیں رہی جو کہ ان کی کمپنیوں کے گرد گھوم رہے ہیں جیسے کہ امریکہ میں سخت تر قوانین کے مطالبات میں جو تیزی آ رہی ہے۔